When Kamalapati Tripathi s letter createdaruckus in the Congress questions were raised on Rajiv Gandhi Bhojpuri: जब कमलापति के चिट्ठी से मचल रहल कांग्रेस में बवाल\nBhojpuri: जब कमलापति के चिट्ठी से मचल रहल कांग्रेस में बवाल\nकांग्रेस के भीतर अउर बाहर बस एकय चर्चा रहल कि अब का होई. तमाम कांग्रेसी सकते में रहलन कि नेहरू-गांधी परिवार क वफादर बनारसी पंडित राजीव गांधी के खिलाफ अइसन चिट्ठी भी लिखि सकयला. का राजीव इ हरकत बर्दाश्त कइ लेइहय.\nLast Updated: May 20, 2021, 7:35 PM IST\nकांग्रेस देश क सबसे पुरानी पार्टी हौ. लेकिन एह समय एकर दिन अच्छा नाहीं चलत हौ. कांग्रेस में पहिले भी कई दइयां उतार-चढ़ाव आइ चुकल हौ, लेकिन उतार क इ दौर एतना लंबा खिंचत हौ कि पार्टी के भीतर विरोध क अखुआ फूटय लगल हौ. कांग्रेस लगातार दुइ आम चुनाव हारि गइल. 2019 में पार्टी के हरले के बाद राहुल गांधी अध्यक्ष पद से इस्तीफा देइ देहलन अउर ओकरे बाद से पार्टी कार्यवाहक अध्यक्ष के भरोसे हौ. लेकिन कई विधानसभा चुनाव में भी पार्टी के हरले के बाद अध्यक्ष क चुनाव अउर संगठानात्मक चुनाव करावय बदे पार्टी क 23 नेता गोलबंद होइ गइलन अउर कार्यवाहक अध्यक्ष सोनिया गांधी के पास एक ठे चिट्ठी भेजि देहलन. चिट्ठी के बाद से कांग्रेस में माहौल गरम हौ. असंतुष्ट नेता रहि रहि के जहर उगिलल करयलन.\nठीक अइसय बवाल कांग्रेस में ओह समय मचल रहल, जब बुजुर्ग कांग्रेसी नेता कमलापति त्रिपाठी मई 1986 में प्रधानमंत्री राजीव गांधी के खिलाफ चिट्ठी लिखले रहलन. हलांकि उ बवाल कार्यकारिणी के एक बैठक के बाद ठंढा होइ गयल रहल. चिट्ठी में कमलापति राजीव के कार्यप्रणाली अउर नेतृत्व क्षमता पर तीखा सवाल उठाइले रहलन. ओह समय पार्टी सत्ता में रहल, अउर राजीव गांधी प्रधानमंत्री के साथ ही पार्टी क अध्यक्ष भी रहलन. जबकि कमलापति कार्यकारी अध्यक्ष रहलन. ओनकर चार पन्ना क चिट्ठी जब राजीव गांधी के पास पहुंचल तब पहिले उ ओनसे फोन पर बात कइलन. फिर मानव संसाधन विकास मंत्री पी.वी. नरसिम्हा राव के ओनके पास भेजलन, ओनकर शिकायत सुनय बदे. अंत में राजीव गांधी आपन राजस्थान दौरा बीच में छोड़ि के दिल्ली लउटि अइलन. ओकरे बाद जवन भयल उ कांग्रेस पार्टी के इतिहास क एक अनोखा अध्याय हौ.\nकमलापति क चिट्ठी चूंकि मीडिया में लीक होइ गइल रहल, जवने के नाते कांग्रेस के भीतर अउर बाहर बस एकय चर्चा रहल कि अब का होई. तमाम कांग्रेसी सकते में रहलन कि नेहरू-गांधी परिवार क वफादर बनारसी पंडित राजीव गांधी के खिलाफ अइसन चिट्ठी भी लिखि सकयला. का राजीव इ हरकत बर्दाश्त कइ लेइहय. तमाम लोगन के आशंका रहल कि कमलापति क अब कांग्रेस से विदाई तय हौ, काहें से कि ओकरे पहिले अइसनय मामला में वित्तमंत्री प्रणब मुखर्जी क सरकार अउर पार्टी दूनों जगह से विदाई होइ चुकल रहल. लेकिन राजीव क कमलापति के फोन करब अउर फिर नरसिम्हा राव के मिलय बदे भेजब, अइसन घटना रहल, जवने से संदेश गयल कि राजीव कमलापति के दबाव में आइ गयल हयन.\nलेकिन राजीव के दिल्ली पहुंचले के बाद जवन घटनाक्रम सामने आयल, ओहसे स्पष्ट होइ गयल कि कांग्रेस नेतृत्व असंतुष्टन के छुट्टा छोड़य के मूड में बिल्कुल नाहीं हौ. दिल्ली लउटले के बाद राजीव गांधी पहिले अपने वफादारन से असंतुष्टन के खिलाफ कार्रवाई क मांग उठवइलन. ओकरे बाद कांग्रेस कार्यकारिणी क दुइ जून के आपात बैठक बोलावल गयल, जवने में खाली एक मुददा यानी कमलापति के चिट्ठी पर चर्चा क एजेंडा रहल.\nकमलापति राजीव गांधी के चिट्ठी में लिखले रहलन कि - कांग्रेस क लोग पार्टी में हर स्तर पर गिरावट से चिंतित अउर परेशान हयन अउर तू अउर तोहार तथाकथित सिपहसलार लोग पार्टी के जवने तरह से चलावत हयन, ओहसे हम सब हैरान हई. हमरे कहय क मतलब इ हौ कि कांग्रेस क जनाधार तेजी से गिरत हौ अउर तू चारों ओरी से चमचन से घिरल हउवा, जबकि इहय लोग इंदिरा गांधी के धोखा देहले रहलन, ओनसे नफरत भी करय. एकरे अलावा तू पंजाब अउर असम समस्या से निपटय में भी हड़बड़ी कइला, जवने के नाते समस्या सुलझय के बदले अउर उलझि गइल.\nकमलापति एकरे अलावा चिट्ठी में लिखले रहलन कि सरकार समाज के संपन्न वर्ग के कल्याण बदे खास तौर से चिंतित देखात हौ, अउर आपके माता जी क गरीब समर्थक नीति अब इतिहास बनि गयल हौ.\nप्रधानमंत्री राजीव गांधी राजस्थान से लौटतय अपने आवास पर एक ठे बैठक बोलउलन, जवने में अर्जुन सिंह, वी.पी. सिंह अउर पी.वी. नरसिम्हा राव सहित पार्टी क वरिष्ठ नेता शामिल भइलन. बैठक में निर्णय भयल कि चिट्ठी पर चर्चा बदे दुइ जून के कांग्रेस कार्यकारिणी क बैठक बोलाइ जाय. कुल मिलाइ के कमलापति के अपमानित करय क रणनीति बनावल गइल. बैठक बदे सबके त निमंत्रण पहिलय भेजि देहल गयल, लेकिन कमलापति अंतिम समय में नेवतल गइलन. कमलापति क बड़का लड़िका लोकपति त्रिपाठी अउर मझिलका लड़िका मायापति त्रिपाठी अपने पिता के पहिलय सचेत कइ देहले रहलन. अंत में कमलापति चिट्ठी बदे माफी मंगलन. मामला एही ठिअन खतम होइ गयल अउर उ पार्टी से निकालल नाहीं गइलन.\nसूत्रन के मुताबिक, कार्यकारिणी के बैठक में अर्जुन सिंह अउर राजीव गांधी त कुछ नाहीं बोलले रहलन. लेकिन सीताराम केसरी सीधे कमलापति के ओरी मुंह कइ के कहलन कि अगर पार्टी नेतृत्व के चुनौती देवय वाली कवनो भी आवाज के बर्दाश्त कयल गयल त आगे चलि के इ पार्टी बदे बहुत भारी पड़ी. भगवत झा आजाद असंतुष्टन के खिलाफ कड़ी कार्रवाई क मांग कइलन. राजीव गांधी केरल के मुख्यमंत्री के. करुणाकरण जइसन इंदिरा गांधी के वफादारन से एक प्रस्ताव पेश करउलन, जवने में अइसने लोगन क निंदा कयल गयल, जे इंदिरा क नाम लेइके सत्ता हथियावय चाहत रहल. कमलापति के कदम पर सर्वसम्मति से निंदा प्रस्ताव पारित भयल. वरिष्ठ नेतन क भारी दबाव रहल, फिर भी राजीव गांधी कमलापति के पार्टी से नाहीं निकललन. राजीव सांप भी मरि जाय अउर लाठी भी न टूटय वाली रणनीति अपनउलन. एक तरफ उ कमलापति के ओनकर औकात बताइ के असंतुष्टन के संदेश देहलन कि पार्टी अउर सरकार क असली बाॅस ओनही हयन. अउर दूसरे तरफ बुजुर्ग नेता के खिलाफ निष्कासन जइसन कार्रवाई न कइ के उ आपन उदार छवि भी पेश कइलन.\nबैठक के दौरान कार्यकारिणी क सदस्य लोग कमलापति से चिट्ठी वापस लेवय बदे कहलन, लेकिन कमलापति अइसन करय से मना कइ देहलन. उ कहलन कि हम चिट्ठी अपने मन से सोच-विचारि के लिखले हई अउर चिट्ठी में जवन लिखले रहे, ओहपर पार्टी गौर भी कइलस.\nकमलापति के रुख से जब साफ होइ गयल कि उ चिट्ठी वापस न लेइहय, तब ओन्हय ओह प्रस्ताव क हिस्सा बनावल गयल, जवने में ओनके चिट्ठी के हर बिंदु के खारिज कयल गयल रहल. एह तरह से उ खुद से अपना निंदा कइलन. इ अपने आप में ओनकर बड़ा अपमान रहल.\nलेकिन कमलापति जब प्रेस के सामने अइलन तब उ फिर से बनारसी अंदाज में रहलन. उ कहलन कि कार्यकारिणी के कार्यवाही से उ भले ही संतुष्ट हयन, लेकिन अगर जरूरत पड़ी त भविष्य में अइसन चिट्ठी फिर लिखिहय. एह घटना के बाद से कमलापति कांग्रेस में दरकिनार कइ देहल गइलन अउर धीरे-धीरे उ एकदम अकेला पड़ि गइलन. उपेक्षा, अपमान अउर अकेलापन के बीच एक दइया उ दुखी मन से कहले रहलन कि पहिले कांग्रेस क सरकार रहत रहल, अब सरकार क कांग्रेस हौ. (लेखक सरोज कुमार वरिष्ठ पत्रकार हैं. यह उनके निजी विचार हैं.)


बाकि राउर मरजी —-? – भोजपुरी साहित्य सरिता\nका जमाना आ गयो भाया , जेने देखा ओनही ठेकेदारी आ ठेकेदारन बयार बह रहल बा । उहो लूआर अस , ओहमे फँसते केहुवो झोकराइए जाई । कबों पुरूबी लूआर त कबों पछिमी । ओही मे कबों कबों उतरहिया आ दखिनहियों झुरके लगतिया । बाचल मुसकिल बा । एक त अबही दिल्ली के खराब हावा आफत मचवाले रहल हे , ओही मे जाड़े मे लुआर बहे लागल । बुझाता प्रकृतियो बउराय गइल बा , कबों कुछों त कबों कुछों । अजब हाल बा भाई । प्रवक्ता त बरसाती बेंग लेखा उपराजल बाड़न स आ कुछो बड़बड़ात बाड़न स । जेतने नेता ओतने परेता । लपेटी सभे , गलत होखे भा सही , नीमन होखे भा बाउर , करिया होखे भा उज्जर । केतना जानी के सोर खोदा जाई , जवन जवन पता ना होखी ओहू के पाता चलिये जाई । लाइन लागल बा , पाँक पत्थर फेंके ला , फेर बूझी छींटा केकरा पर जाई ।\nएक्के गाँव मे हेतना परधान ? सभले बेसी ऊ हंकड़त बा जवना के गाँव मे घर न सिवान मे खेती ? बाह रे पंचइती । अपना से किछो सकही के नइखे , आ दोसरा पर अंगूरी ? अरे भाई खुदही कुछ नीमन करा , आ नीमन करे वालन के आगे बढ़ावा । खरबका अपनही तोपा जाई । बाकि एह काम के करे बदे जिगरा चाही , उ कहवाँ से आई ? जहवाँ बाउर लोगिन के राबिनहुड के छबि गढल जात होखे , उहवाँ नीमन के केहू पूछी ? एगो कारड चल देही, फेर देखी भेड़िया धसान लोग ठाढ़ हो जाई रउवा ला । फेर कमरी ओढ़ के घीव पीयत रहीं , केहू पूछबो न करी । इहे इहवाँ चलल आवत बा , आ आगहू चलते रही ।\nआज त इहे बुझात बा कि एगो भीड़े कबर खोदे मे लाग गइल बा । अरे महाराज , जवन कबर मे बा रहे दीं , नीमन करे ला लोग जुटाईं , नीमन करीं । केहुवों के गड़ल खोदाई त नीमन आ बाउर दूनों उपराई । मति फइलाईं बिछलहर ना त ढेर लोग बीछिला जइहें , का पाता रउवों शिकार बनि जाईं । अब त इहो बुझाये लागल कि आज समाज के बाल्मीकि के जरूरत नइखे , उनके ला इहवाँ जगहों नइखे । सुनले रही कि “जब जागे तबे ले सबेरा” , अब त लोग जगलो के सुतावे मे लागल बा । सुधारे चलल बानी ,त जे सुधरल बा ओकरा के जगह देही । तबे नु राउर मेहनत सार्थक होई । बाकि इहाँ “खेलब न खेले देब, खेलवो बिगारब” । ई त रगरा कहाई नु , नीमन त न कहाई । इहवाँ हमरा के सदानंद शाही जी के कविता मन पर गइल , सुनी सभे –\nकबूतर भी उनका\nसंदेश भी उनका\nनचायेंगे वही ।\n“कउवा कान ले के भागल” सुनते कउवा के पाछा हेतना लोग लाग गइल । काम धंधा छोड़ के सभे धउरे मे लागल बा । कबले धउरी ? अरे भाई आपन कान त देख ला ? अइसनों सवख के नीमन त ना कहाई , बाकि राउर मरजी ।\nमोबाइलन्यूज 24 डाँट काँम लाल बिहारी लाल के “काव्य -गौरव”सम्मान से सम्मानित कइलक


टंकी में तैरते लाश का हुआ खुलासा, 'दाल-चावल' के चक्कर में हो गई हत्या! - Hindmata Mirror\nटंकी में तैरते लाश का हुआ खुलासा, 'दाल-चावल' के चक्कर में हो गई हत्या!\nमुंबई- महाराष्ट्र की मीरा-रोड पुलिस ने बीते गुरुवार को सामने आए 'डबल-मर्डर' केस को सुलझाने में सफलता पा ली है। आरोपी का नाम कल्लू यादव है और पुलिस ने उसे पुणे से गिरफ्तार किया है।


बंगाल में कानून व्यवस्था बहाल कइल पहिल प्राथमिकता नइखे – टटका खबर\nबंगाल में कानून व्यवस्था बहाल कइल पहिल प्राथमिकता नइखे\nMay 5, 2021 ममता बनर्जी\nपश्चिम बंगाल के नन्दीग्राम विधानसभा सीट से चुनाव हार चुकल ममता बनर्जी आजु तिसरा बेर मुख्यमंत्री के पद सम्हार लिहली. पद सम्हरला का बाद ऊ साफ कह दिहली कि राज्य में हो रहल हिंसा रोकल ओतना जरुरी नइखे जतना कोरोना पर काबू पावल. एहसे उनुकर पहिल प्राथमिकता रही कोरोना पर काबू पावल.\nअब कहे वाला त कहबे करीहें कि हिंसा में मारल जात लोग चूंकि उनुका विरोधी गोल के हवे बाकिर कोरोना उनुको गोल के लोग के हो सकेला. अगर कवनो व्यवस्था रहीत कि उनुका गोल के लोग के कोरोना छूत ना छुइत त शायद उनुका ला कोरोनो प्राथमिकता ना रहीत.\nअगर राजनीतिक शुचिता के मापदण्ड से देखल जाव त ममता के अपने मुख्यमंत्री ना बन के कवनो दोसरा विधायक के मुख्यमंत्री बनवावल चाहत रहुवे. ठीक बा कि संविधआन में अइसन कवनो बाध्यता नइखे कि जीतले विधायक मुख्यमंत्री बनी. बनला का छह महीना का भीतर ऊ विधायक भा विधानपार्षद बन के ओह पद पर बनल रहि सकेला. बाकिर टटका टटका चुनाव हारे वाला निवर्तमान मुख्यमंत्री ला नैतिकता के तकाजो के कुछ महत्व रहे के चाहीं.\nजानत बानी कि हमरा टरटरइला से कवनो अंतर नइखे पड़े वाला. ओतने नैतिकता रहीत त आजु बंगाल में विरोधी खेमा के लोग के हत्या, लूटमार, बलात्कारो ना होखीत. एहिसे देश के महान महान पत्रकारन का तरह हमरो एह मामिला पर चुप्पी साध लेबे के जरुरत बा. जब ओहिजा होखत हिंसा से नरेन्द्र मोदी. अमित शाह, आ भाजपा के सांसद विधायकन पर कवनो असर नइखे लउकत त आम आदमी के कवन बिसात.\nबधाई होखो ममता जी, हो सको त बंगाल के विपक्ष विहीने बना दीं. बँवारा आ कांग्रेसी गोलन के त उधियाइए दिहले बानी.


सपना के आईटम दर्शकन के नीमन लागल | CinemaBhojpuri.in\n- Tagged: सपना\t- no comments\tवइसे त सपना अबले बहुते फिलिमन में आईटम कर चुकल बाड़ी बाकिर निर्देशक फहीम खान आ निर्माता आर.एन. चौधरी के फिल्म ‘‘दिल त पागल होला’’ में सपना के आईटम अतना बढ़िया बा कि दर्शकन के ताली बजला से सिनेमा हॉल गड़गड़ाहट से भर जात बा. सपना के एह आईटम के इंटरनेट यूटूब पर दू लाख से अधिका लोग देख चुकल बा जवना से साबित हो गइल बा कि सपना भोजपुरी के आईटम नंबर वन हई. एहमें सीमो सिंह के कइल आईटम बा बाकिर सपना के आईटम बीस पड़त बा.\nभोजपुरी में सम्भावना सेठ, सोना बत्रा के बाद सीमा सिंह के जलवा रहल आ अब सपना के आईटम के जमाना आ गइल बा. सपना सतरह साल से फिल्म इंडस्ट्री में बाड़ी. सपना के बिग-बॉस में आवे के नेवता मिलल बा. देखल जाव कि सपना का करत बाड़ी. सुने में आवत बा कि सपना के चक्कर आजुकाल्ह निदेशक राजकुमार के भाई मनोज पाण्डे संगे चलत बा.\nमिलत जुलतसपना के ड्राइवर संईया (2)आइटम क्वीन सपना (2)‘‘चिकनी चमेली’’ बनी आइटम गर्ल सपना (2)मनोज तिवारी के गवनई पर झूम उठले सुनवइया (1)मणिराम के धमाकेदार इन्ट्री (1)To the official site of Related Posts via Taxonomies.\tLeaveaReply Cancel reply


संगम - विकिपीडिया\nइलाहाबाद में गंगा आ यमुना के संगम खातिर खातिर, देखल जाय त्रिवेणी संगम। अन्य अरथ खातिर, देखल जाय संगम (बहुअर्थी)।\nदेवप्रयाग में भागीरथी आ अलकनंदा नादिन के संगम। अलकनंदा के धारा में गाद-माटी देखात बाटे।\nसंगम (अंगरेजी: Confluence चाहे conflux) भूगोल में दू गो नदी के मिले के जगह के कहल जाला। अक्सर दू गो नदी के मिलन के अस्थान पर कौनों मुख्य नदी में ओकर सहायिका नदी आ के मिले ले। हालाँकि, कबो कबो ई तय कइल मुश्किल होला कि कवन मुख्य नदी हवे आ कबो-कबो परंपरा अनुसार इनहन में से एगो के मुख्य नदी मान लिहल जाला जबकि भूगोल के हिसाब से पानी के मात्रा अनुसार ऊ सहायिका नदी भी हो सके ले।\nकई बेर, संगम के अस्थान पर दू गो नदी मिलें आ दुनों के महत्व बराबर होखे तब मिलन के बाद उनहन के नाँव बदल जाला आ आगे बहे वाली नदी के नाया नाँव पड़ जाला। परसिद्ध उदाहरण दजला आ फरात नदी के संगम बा जहाँ के बाद इनहन के नाँव शत-अल-अरब हो जाला, मनोंगहेला आ अलेघनी नदी के संगम पिट्सबर्ग में होला जहाँ के बाद इनहन के नाँव ओहायो नदी हो जाला, आ बांग्लादेस में जहाँ गंगा के मुख्य धारा पद्मा आ ब्रह्मपुत्र नदी के मिलन होला ओकरे बाद इनहन के नाँव जमुना हो जाला।\nभारत में, एकरा के कुछ जगह पऽ प्रयागो कहल जाला आ उत्तराखंड में देवप्रयाग, कर्णप्रयाग, रुद्रप्रयाग आ बिष्णुप्रयाग अइसने जगह हवे जहाँ दू गो नदी के मिलला से जगह के नाँव प्रयाग पड़ गइल हवे। भारत में सभसे प्रसिद्ध इलाहाबाद के गंगा आ यमुना नदी के संगम बाटे आ अक्सर संगम भा प्रयाग के अर्थ इलाहाबाद के त्रिवेणी संगम से होला।\nविकिमीडिया कॉमंस पर संबंधित मीडिया Confluences पर मौजूद बा।\nइलाहाबाद में संगम\n↑ "Conflux - Definition of conflux by Merriam-Webster". merriam-webster.com.\n"https://bh.wikipedia.org/w/index.php?title=संगम&oldid=680825" से लिहल गइल\nएह पन्ना पर आखिरी बेर संपादन 16 अक्टूबर 2020 के 21:45 बजे भइल रहल।


सिपाही – टटका खबर\nरसड़ा के तीन गो बदनाम आ रंगदार सिपाही छठ के रात मोटरसाइकिल से जात एगो नवही के पकड़ लिहलें आ धौंस में लेबे खातिर गरियावे लगलन. नवही विरोध कइलसि त तीनो सिपाही ओकरा के पीटे लगलन आ पिटाई का बाद हवालात में डाल दिहलन. लोग के मालूम भइल त लोग कोतवाली घेर लीहल. एह बात\nबिहार में हर साल नौ हजार सिपाहियन के बहाली होखी\nबिहार सरकार के कैबिनेट में ओह प्रस्ताव के मंजूरी दे दिहल गइल जवना में कहल बा कि हर साल नौ हजार सिपाही बहाल कइल जाई जेहसे राज्य में पुलिस बल के कमी दूर कइल जा सके.


भोजपुरी में पढें – पर्व-त्योहार के मजा आखिर कहें घटत जाता , Bhojpuri special happiness of festival are decreasing no enthusiasm is seen – News18 हिंदी\nमोबाइल के लोकप्रिय होखे के पहिले तक पर्व त्योहार के लेके बहुत उत्साह रहत रहल हा.\nआप सब त जानी ला की टीवी की बाद तकनीक में बदलाव तेज हो गइल. पहिले कम्प्यूटर आउर फिर मोबाइल. कम्प्यूटर त गांव में अबहियों ठीक से ना पहुचल ह. कम्प्यूटर सिखवले की नांव पर देखावे खातिन कुछ डब्बा रख लिहले हवन सो. लेकिन डब्बा रखले का होई. सामुदायिकता के बोध मन में होखे के चाहीं.\n‘भाट भाटीन मर गइलन, सातो भइया परदेश गइलन, सोन चीरइया चिंता में बा कि भेदभाव करे वाली भउजीन की संग्हे कईसे बीती. सात में से छगो भउजी अइसन बाड़ीं सो की ननद से असंभव काम करवावत बड़ीं सो. जइसे कि जेठकी भउजी कहलीं कि कुवां पर जो आउर बिना डोर बल्टी के चलनी में पानी ले आउ. दूसरकी जानी कहलीं की जंगल में जो आउर बिना रसरी से बन्हले लकड़ी ले आउ. तिसरकी जानी कहलीं की भेड़ीहवा करिया कमरा के धो-धा के गोर क के तबे घरे अयिहे. अयिसही कुल भउजी कुछ न कुछ काम दे दीहलीं. सबसे छोटकी तनी मुलायम रहलीं. उ ननद के अयिसन समस्या में पड़ले पर चुपचाप मदद करें. लेकिन बड़की कुल दबंग रहलीं सो. उ अपना आगे छोटकी क ना चलें दे सो. एही बीच भाई कमा के घरे आ गईलन स आउर बहिन के सासत देख के उनहन के बहुत दुख भईल. कुल जानी क परीक्षा लिहलन सो. जे जानी गलती कईले रहलीं जा उनके सजा मिलल आउर सबसे छोटकी की संग्हे राज-काज आगे बढ़वलन सो.’\nये भी पढ़ें: भोजपुरी में पढ़ें - बंगाल में काली पूजा के परंपरा, थाना कैंपस में भी पंडाल सजेला\nकिस्सा कहे वाली बुढ़ियामाई\nहमरी गाँव में एगो बूढ़ीमाई पीड़ीया में इहे कहानी ढेर सुनावें. गाँव भर क लईकी जुटे आउर बूढ़ीमाई इहे कहानी सुनावे. शुरुआत एगो गाना से होखे- ‘निरफल जाय हो सदासी पीड़ीया’. समूह में लोग गावे त ओकर रंगत देखे लायक रहे. फिर रात भर लईकी अपनी नई-नई कलाकारी से गरगद्द मचावें. खूब नाचल गावल होखे. हंसी-ठिठोली करें. रात छोट पड़ जाय. अगले दिन काम करत समय कवनो लईकी अलसिया जाय त बहुत डांट पड़े. लेकिन लईकी अगले दिन फिर से वही जगह पहुंचे आउर ओही उर्जा से गीत-संगीत, कथा आगे बढ़े.\nतब बहुत अभाव रहे. गांवभर की लइकिन के रहले-खईले क जोगाड़ कयल एक अदमी के बस क ना रहे. सब केहू अपना सूते खातिन घर से लेवा ले के जाय. खाना खा के जायं आउर दाना-भेली/चुरा लेके जायं. सब मिलबांट के खायं आउर जशन मने. इकुल महीना भर चले. गाँव भर क लईकी एक अदमी की घरे जुटें आउर कबो कवनो दिकत ना होखे. गाँव के लोगन के पूरा भरोसा रहे की लईकी उनकरा घरे सुरक्षित रहियन सो. कुछ बढ़िया चीज सीखीहें सो. लईकी कुल साल में एक महीना खूब आनंद उठावें. आनंद से ढेर इ समय उनके सीखले क रहे. बहुत कुछ रचनात्मक होखे. जवन अकेले होखल संभव ना रहे.\nलोक में पर्व-त्यौहार सामूहिकता बोध क उदाहरन ह. इहो कहल जा सकेला कि सम्मिलित परिवार की संग्हे संग्हे लोगन के समूह ज्ञान सबसे अधिक पर्व-त्यौहार पर मिलत रहे. खिस्सा/कहानी से लेके उपदेश दिहले तक क बात समूह में होखे. पर्व/त्यौहार क महिमा वहीँ से सीखे के मिले. बुढ़-पुरनिया लईका-लईकिन के रहन सीखावें. खायल, बोलल, केहू क सम्मान कयल जईसन बहुत सामान्य काम सीखे खातिन पर्व एगो बहाना रहे. एक पीढ़ी से दूसरी पीढ़ी आउर पीढ़ी दर पीढ़ी बात आगे बढ़े. पेड़-पौधा, जीव-जंतु सबकरी खातिन कुछ न कुछ उनहन लोगन की पास रहे. नदी, कुवां, तलब, बउली सबके टिकल जाय. सबकर पूजा होखे. आप समझ सकीलां की एगो त्यौहार क विस्तार एतना रहे कि कुछऊ ना छूटे.\nपर्व – त्योहार के टाइम घटल\nलेकिन समय की संग्हे धीरे-धीरे लोगन क रहन बदल गईल. बिसवास कम होखे लागल. एक महीना चले वाला कार्यक्रम आज कुछ घंटा में हो जाला. एकाएक इ स्थिति ना भइल ह. पहिले एक महीना क तिउहार पनरह दिन भईल. लइकी एक महीना क कहानी पनरह दिन में सुने/कहे लगलीं सो. कुछ समय इ चलल आउर फिर टीबी क जमाना आ गईल. तनी ओहरो समय देवे के परे लागल. त्यौहार क मनोरंजन सनीमा से होखे लागल. साल भर पीड़ीया क होखे वाला इंतजार कमजोर पड़े लागल. सबके घरे में मनोरंजन क नया साधन आ गईल. एक महीना अगोराए वाली पीड़ीया खातिर पनरह दिन निकलल भारी पड़े लागल. पीढ़ी बदलल त इ भईल कि अब एतना दिन तपसिया के करी? त लोग ओकरा के घटा के सात दिन क दिहलन जा.\nटेक्नॉलॉजी के असर !\nआप सब त जानी ला की टीबी की बाद तकनीक में बदलाव तेज हो गईल. पहिले कम्प्यूटर आउर फिर मोबाईल. कम्पुटर त गांव में अबहियों ठीक से ना पहुचल ह. कुकुरमुत्ता मतीन खुलल अंग्रेजी पढ़ावे वाला स्कूल कम्पुटर सिखवले की नांव पर देखावे खातिन कुछ डब्बा रख लिहले हवन सो. लेकिन डब्बा रखले का होई. सीखले क काम त तब होई न जब बढ़िया मास्टर रही. सही इ ह कि कम्पुटर सीखल पीढ़ी अब गांव/गिराव में ना रुकत. सहर में उनहन लोगन के ठीक-ठाक तनखाह मिल जात हिय. अयिसना में गवईं स्कूलन में कम्पुटर की नांव पर कुल मामला देखावटी ढेर ह. ओसे आगे अबहीं कुछ ना भईल ह. एहिसे सामाजिक विघटन में कम्पुटर क ढेर भूमिका ना ह.\nकम्पुटर क बच्चा मतलब की मोबाईल ढेर सत्यानास कईले बा. अब पर्व-त्यौहार पर होखे वाला मनोरंजन कमजोर हो गयल ह. बल्कि कहल जा सके ला की नई पीढ़ी खातिन महत्वहीन हो गईल ह. एकर सबसे बड़हर नुकसान इ ह कि महीना भर चले वाला पर्व कुछ घंटा में सिमट के रह गईल ह. मतलब कह सकीला की खानापूर्ति से ढेर अब कुछ ना बचल ह. समय की संग्हे चलल जरुरी ह. लेकिन एकर मतलब इ ना न होखे के चाही की सीखले-जियले क तरीका भुला जायल जाव. कवनो पर्व-त्यौहार खाली दिन तारीख महीना साल कटले क माध्यम ना हवे. ओकरा संग्हे आउरो बहुत कुछ होखे ला. महीना भर चले वाली पीड़ीया कुछ घंटा में सिमट गईल एकरा से कवन नुकसान बा, इ केहू पचास साठ साल क औरत बता दिहें. सबसे ढेर नुकसान आपसी समझ क भईल ह. आज एक-दूसरा के समझले-बतवले-सिखवले क तरीका बाउर लागत बा. आपसदारी में मेल-मिलाप ना भईले की कारन बिसवास क हालत इ बा कि अब तनिको देर खातिन आपन सयान लईकिन के केहू अकेले ना भेजल चाहत ह. परिवार क कवनो सयान मेहरारू संग्हे जालीं तब लईकी जा सके ले नहीं त ना जाई. एतना बढ़िया पर्व अब आखिरी साँस लेत ह. ओकरा के जियावे क कवनो प्रयास ना देखात बा. अब त तकनीक आउर आगे बढ़ल जात ह. डर इ ह कि आवे वाला समय में इंटरनेट पर मिले वाला परसाद मतीन इहो न आनलाईन हो जाय. नहीं त तनी-मनी जवन सदभाव बचल बा उहो बिला जाई.\nTags: Article in Bhojpuri, Chhath Puja 2020, Kartik Purnima


There is alwaysaproblem with the work done in haste read malikayin ke paati Bhojpuri में पढ़ें मलिकाइन के पाती: काहें हड़बड़ के काम गड़बड़ होला, जानीं... – News18 Hindi\nBhojpuri में पढ़ें मलिकाइन के पाती: बिहार में शराबबंदी के बादो दारू से मरत बा लोग, गलती केकर?\nहड़बड़ी में कवनो काम के फल नीमन ना मिलेला. नीतीशो कुमार हड़बड़ी में दारूबंदी क दिहले. एकरा बादो दारू बंद ना भइल. बिहार में महुराइल दारू पी के मरे वाला कई गो कांड हो गइली सन. नीतीशजी दारूबंदी के लेके जेतने तनेन हो तारे, ओतने उनका पर टूटे के खतरा बढ़ल जाता.\nLast Updated : July 27, 2021, 11:04 IST\nपांव लागीं मलिकार. विसवास बा, रउरा नीके होखब. हमनियो के काली माई के किरपा से नीके-निरोग बानी सन. ए मलिकार, रउरा जरी त बिहार में दारू पीयला से 16 आदमी के मुअला के खबर पहुंचिये गइल होई. रउरा त जनबे करीले मलिकार कि हमरा त कवनो खबर पांड़े बाबा से ही मिल पावेला. चार-पांच दिन पहिले उहां के बतावत रहुवीं कि फेर बिहार में दारू पीयला से 16 आदमी मर गइले. चार-पांच आदमी आन्हर हो गइल बाड़े.\nजान तानी मलिकार, कहे खातिर बिहार में दारूबंदी भइल बा, बाकिर बेचात-बिकात सगरो बा. हमरा त बुझाता मलिकार कि नीतीश जी के इरादा त नीमन रहे, बाकिर हड़बड़ी क दिहले. एह हड़बड़ी में कानून बना के अउरी तनेन हो गइले. ढेर तनेन भइलो ठीक ना होला. टूट जाये के खतरा हरदम बनल रहेला. आन्हीं-तूफान में बड़ बड़ गाछ उखड़ जाला, बाकिर झाड़ी-लत्तर कबो उखड़ल कहीं देखले-सुनले बानी मलिकार. रउरा त जानते होखब कि हवा के संगे लत्तर-झाड़ लचकत-झुकत रहेला. गाछ-बिरिछ तनेन खड़ा रहेला. एही से ऊ उखड़ जाला. एही से कहल गइल बा कि ढेर तनेनो भइल ठीक ना होखे.\nअबकी बेतिया में दारू पीयला से लोग मुअल बा. पांड़े बाबा ओह दिन फजीरे दुआर पर जुटल लोग के सुनावत रहुवीं. ओही दिन हमरा मालूम भइल कि उहां का माथा में त मोटरी भर दारू पुरान भरल बा. दारू पियला से कहवां-कहवां बिहार में पांच साल में लोग मुअल बा, उहां के सगरी मुंहजबानी इयाद बा. नवादा, गोपालगंज, बेतिया धयिले उहां के कई गो जिला गिना गउवीं. थोक से मुअल लोग के संख्या सैकड़ा में बतावत रहुवीं. कहत रहुवीं कि दारू पीये भा बेचे वाला कई हजार लोग जेल गइल. अबहियो कहीं-कहीं लोग के धरइला-पकड़इला के खबर रोजे सुनात रहेला.\nपांड़े बाबा कवनो खबरिया एतना बढ़िया से समझाई ले मलिकार कि माथा में तहे तह बइठत जाला. उहां का कहत रहुवीं कि नीतीश कुमार दारूबंदी वाला काम त ठीक कइले, बाकिर हड़बड़ी क दिहले. कानून बनला भर से कुछऊ नइखे होखे वाला. खूनखराबा रोके खातिर भी त कानून बनले बा, बाकिर कहां केहू रोक पावत बा. इहे हाल बिहार में दारूबंदी कानून के भी हो गइल बा. ना दारू पीये वाला मानत बाड़े आ ना बेचे वाला. उहां के बतावत रहुवीं कि पहिले पांच कोस में दारू के तीन गो लाइसेंसी दोकान रहल हा. दारूबंदी के बाद अब एकगांव में तीन-चार गो दोकान खुल गइल बाड़ी सन. फोल क दिहला पर बेचे वाला घरे पहुंचा जा तारे सन. पांच के दस भले लागत बा, बाकिर लोग पीयल नइखे छोड़त.\nहमार नानी कहस मलिकार, जवन लखुत धरा जाला, ऊ जल्दी ना छूटे. दारू, ताड़ी, बीड़ी, सिगरेट भा कवनो किसिम के नशा धरा गइला पर बिरले केहू से छूटेला. केतने नशेड़ी धन-संपत त एह नशाखोरी में गंवइबे करीले, देह-जान तगंवा देले. रउरा त जानते होखब, कन्हौली वाला फूफा अपना जिनिगी में सगरी खेत-बारी बेच के पी गइले. अबही साठो के उमिर ना भइल होई, एह दुनिया से चलियो गइले. केतना तकलीफ फुआ के उठावे के परल हा, ऊ अगरी-कगरी आ हीत-नेवतरही सभे जानत बा. ई कहीं कि बाद में लड़िकवा बड़ भइले हां सनत कमा-धमा के घर के हाल ठीक कइले हां सन.\nपांड़े बाबा बतावत रहुवीं कि बेतिया जिला के लउरिया में माहुर मिलल दारू पियला से एके गांव में 16 लोग दू दिन में मर गइल. पुलिस जांच में जुटल बिया. सब लोग लौरिया थाना के देउरवा गांव के ह. एकरा पहिले नवादा:जिला 17 लोग दारू पियला से मरल रहे. ओहू जा चार आदमी के आंख के रोशनी चल गइल रहे. साल 2016 में 15-16 अगस्त के गोपालगंज के खजूरबानी में शराब पियला से 21 आदमी मरल रहले. ए मामला में 13 आदमी के सजा भइल बा.9आदमी के त फांसी के सजा सुनावल गइल बा. 2017 में रोहतास जिला के काराकाट बलौक के कछवा थाना क्षेत्र के दनवार गांव में शराब पियला से चार जन के जान गइल रहे.\nपांड़े बाबा दारूबंदी के नीमन उपाय बतावत रहुवीं. उहां के कहनाम बा कि नीतीश जी दारू केदोकान घटा दिहले रहिते आ दाम दूना-तिगुना क दिहले रहिते त सरकारी खजाना में सरकार के आमदनी बढ़ जाइत. पियक्कड़ लोग त अबो बलेक में कीन के चोरा के पीयत बा. बलेक में बिकइला पर पइसा बलेकिया केजेब में जाता आ जहां से दारू बिहार में आवत बा, उहां चल जाता. सरकार कहेले कि दारूबंदी से सरकार के पांच हजार करोड़ के नुकसान भइल बा. बाकिर पांड़े बाबा के कहला के मोताबिक ई बीस हजार करोड़ से ऊपर के नुकसान बा. दारू बनावे वाला कारखाना बंद हो गइली सन. ओइमे काम करे वाला हजारन लोग बेकार हो गइल. ई जोड़ लिहल जाव त नुकासान बीस हजार करोड़सेबीसी के बा. एकर भरपाई करे खातिर सरकारआदमीपर कई तरह के टैक्स लगा दिहलस. सरकार के आमदनी घटल, लोग के नौकरी गइल, कई गो टेक्स बढ़ गइल आ एकरा बादो दारू बिकाते बा.\nहड़बड़ी में कवनो काम के फल नीमन ना मिलेला. नीतीशो कुमार हड़बड़ी में दारूबंदी क दिहले. एकरा बादो दारू बंद ना भइल. बिहार में महुराइल दारू पी के मरे वाला कई गो कांड हो गइली सन. नीतीशजी दारूबंदी के लेके जेतने तनेन हो तारे, ओतने उनका पर टूटे के खतरा बढ़ल जाता. दरकार त ई रहे कि दारूबंदी खातिर लोग के समझावल जाइत. घर-घर के औरतन के दारू रोके खातिर तैनात कइल जाइत. दाम एतना बढ़ा दिहल जाइत कि रोज पीये वाला, महीना में एक बेर खातिर सोचे पर मजबूर हो जाइत.\nछोड़ीं ई बतकही, हमहूं का लेके बइठ जाई ले मलिकार. अपना घर आ गांव-जवार के बतकही का जगहा बेमतलब के बात लिखे लागी ले. मकई-धान के बोअनी-रोपनी संपर गइल मलिकार. अबहीं ले त बरखा साथ दिहले बा, अगे देखीं का होला. करोनवा ओरा गइल का मलिकार. तिसरका लहर आवे के बड़ा हल्ला रहल हा, बाकिर एह घरी करोना से नोकसान के खबर नइखे सुनात. फगुआ के बाद से अबहीं ले एतना मन डेराइल मलिकार कि कहीं आइल-गइल भा निकलल-पइसल मुशकिल क दिहलस. ओराये के खबर मिलित त हम आपन पूजा पाठ क अइतीं. आपन खेयाल राखेब. बाकी अगिला पाती में.\n(ओमप्रकाश अश्क वरिष्ठ पत्रकार हैं. यह उनके निजी विचार हैं.)


Bhojpuri Spl: अगर ई किसान आंदोलन बिहार में भइल रहित तs का होइत ? What would have happened if this farmer movement had happened in Bihar know in bhojpuri – News18 हिंदी\nBhojpuri Spl: हिंसा या शांति? जानीं अगर ई किसान आंदोलन बिहार में भइल रहित तs का होइत\nबिहार कए गो ऐतिहासिक आंदोलन के गढ़ रहल बा, लेकिन कवनो में हिंसा ना भइल. अगर बिहार में किसान आंदोलन भइल रहित तs का एतना हूल गड़ापा भइल रहित?\nLast Updated : January 27, 2021, 19:09 IST\nगोइंठा के आड़ा बोझाइल रहे. आग सुनगे के अभी शुरउए भइल रहे. लिट्टी गढ़ा के तैइयार रहे. आज रामखेलावन चा के दलान पs लिट्टी- पाटी रहे. भुनेसर चा हमरा से कहले, जा खेत में से भंटा-टमाटर तूरले आवs. ओहिजे दू चटाई में लहसुन, धनिया अउर मिरचाई लगइले बानी. उहो ले ले अइहs. तले गनौरी चा गमछी में आलू बन्हले पहुंच गइले. पछेया ललकरले रहे. सर्दी के मारे बुझाए कि हाथ-गोड़ सुन्न हो जाई. एह ठंडी में आग तपला के मजा रसगुल्ला खइला से कम ना रहे. आग के लपट अउर धुआं कम भइल तs भुनेसर चा खुरपी से आड़ा के पसाल देले. आग पs लिट्टी रखाए लागल.\nगनौरी चा लिट्टी के उलट-पलट के पकावे लगले. दोसरा आड़ा पर आलू-भंटा- टमाटर पाकत रहे. ओही घरी फुलहा डूभा में घीव ले ले परमेसर चा आ गइले. घीव फरके राख उहो आड़ा भिरी बइठ गइले. परमेसर चा लमहर किसान रहन. उ कहले, आज देखलs लोग नू कि दिल्ली में किसान आंदोलन के नांव पs का भइल ? आपन मांग खातिर धरना प्रदर्शन तs ठीक बा लेकिन लाल किला पs चढ़ाई कइला के का जरूरत रहे ? रामखेलावन चा कहले, किसान कभियो हिंसा ना कर सकेले, अगहन-पूस में भला किसान के आंदोलन करे के टाइम बा ? पता ना खेती-बारी छोड़ के कइसे अतना लोग दिल्ली में डेरा जमइले बाड़े.\nअगर बिहार में आंदोलन भइल रहित का होइत ?\nलिट्टी दूनो देने सींझ गइल तs परमेसर चा ललहुन गोइंठा में लिट्टी के तोप देले. पांचे मिनट में सभ लिट्टी केवाल के माटी जइसन फाट गइल. गनौरी चा गमछी में लिट्टी बोटर के झारे लगले. हमरा के चोखा बनावे के काम देले रहे लोग. आलू छिलत-छिलत हम रामखेलावन चा से पूछनी, अगर बिहार में किसान आंदोलन भइल रहित तs का एतना हूल गड़ापा भइल रहित ? हमार सवाल पs रामखेलावन चा कुछ सोचे लगले. उनका के चुप देख के भुनेसर चा, परमेसर चा, गनौरी चा कहले, हं ! हं ! बोलs, लइका वाजिबे सावल पूछले बा. रामखेलावन चा कहले, बिहार के किसान तs भारत के तकदीर बदल देले. ई बिहार के किसाने के महिमा बा कि गांधी जी महात्मा गांधी कहाये लगले. बिहार के किसान खातिर गांझीजी के शुरु कइल सत्याग्रह आंदोलन पूरे देश के आजादी के लड़ाई के हथियार बन गइल.\nबिहार के किसान आंदोलन के इतिहास में बहुत ऊंचा असथान हासिल बा. महान किसान नेता स्वामी सहजानंद सरस्वती तs रहे वला रहन गाजीपुर के लेकिन उनकर किसान आंदोलन के जमीन बनल रहे बिहार. बिहारे देश में पहिला राज्य रहे जहां जमींदारी प्रथा के उन्मूलन कइल गइल रहे. बिहार के किसान आंदोलन से ही देश में भूमि सुधार के रास्ता तैइयार भइल रहे. अगर आज के दौर में ई किसान आंदोलन अगर बिहार में भइल रहित तs अइसन उपद्रव ना होइत. जेपी आंदोलन के समय भी बिहार देखवले रहे कि शांतिपूर्ण आंदोलन से बदलाव कइसे कइल जाला.\nबिहार के नामी किसान आंदोलन\nघीव में डूबल लिट्टी . आलू-भंटा के चोखा. आड़ा के मधीम आंच. खाए में माजा आ गइल. खात-खात रामखेलावन चा कहले, चम्पारण के किसान राज कुमार शुक्ला जी ही गांधी जी के बिहार बोलवले रहन. ओह घरी अंग्रेज तीनकठिया प्रथा लागू कइले रहन सs . सभ किसान के अपना एक बिगहा खेत में से तीन काट्ठा में नील के खेती कइल जरूरी रहे. जे बात ना माने ओकरा के अंग्रेज बहुत सतावत रहन सs. 1917 में चम्पारण अइला के बाद गांधी जी किसान के हक में सत्याग्रह आंदोलन शुरू कइले. एकरा बाद उनका के महात्मा गांधी कहे जाए लागल. स्वामी सहजानंद सरस्वती आज से 92 साल पहिले किसान सभा के स्थापना कइले रहन. सहजानंद सरस्वती प्रांतीय किसानसभा के अध्यक्ष रहन तs श्रीकृष्ण सिंह ओकर महामंत्री रहन. दूनो जना मिल के जमींदारी के जुलुम के खिलाफ आंदोलन चलवलस लोग. आजादी के बाद जब श्रीकृष्ण सिंह बिहार के मुख्यमंत्री बनले तब 1950 में ऊ राज्य में जमींदारी उन्मूलन कानून लागू कइले. ई बिहार के किसान आंदोलन के बहुत बड़ सफलता रहे. बिहार देश में पहिला राज्य रहे जहां जमींदारी खतम करे वला कानून लागू कइल गइल रहे.\nदिल्ली के किसान आंदोलन\nरामखेलावन चा के बात सुन के परमेसर चा कहले, समय केतना बदल गइल बा. किसान के गति-मति भी बदल गइल बा. किसान आंदोलन के नांव पs दिल्ली में जवन तोड़फोड़ अउर हिंसा भइल ओकरा के कवनो तरीका से जाइज ना कहल जा सकेला. किसान आंदोलन के अगुआ रहल योगेन्दर जादव के माफी मांगे के पड़ल. 26 जनवरी के दिन टैक्टर परेड में जवन हिंसा भइल ओकरा खातिर ऊ मांफी मंगले बाड़े. अगर कृषि कानून किसान के खिलाफ बा तs ओकरा के सुप्रीम कोर्ट में चुनौती देल जा सकेला. अगर कोर्ट के नजर में ई कृषि कानून, किसान के हकामारी करे वला होई तs ऊ एकरा के रद्द भी कर सकेला. प्रजातंत्र में शांतिपूर्ण विरोध के ही सही कहल जा सकेला. अगर कवनो आंदोलन से आम-अवाम के दिक्कत अउर परेशानी होई तs ओकर केहू समर्थन ना कर सकेला. सरकार भी अपना बात पs अड़ल बिया. लेकिन अड़ला भिड़ला से केहू के फैदा ना होई. अगर बात से सुलह नइखे होत तs फैसला कोर्ट पs छोड़ देवे के चाहीं. बतकही होते रहे कि भुनेसर चा कहले, खाली बतिइबे मत करs जा, घीव अनघा बा, लिट्टी के फार-फार के घीव पियाअव लोग. तब देखs एकर माजा. भुनेसर चा के बात सुन के सभे ठठा के हंस देल.\nTags: Bagpat, Delhi police, Farmer movement, Farmer Protest, Kisan Andolan, UP, किसान आंदोलन, दिल्ली पुलिस, नोएडा, पटना, रांची, लखनऊ\nFIRST PUBLISHED : January 27, 2021, 19:09 IST


अँधेर पुर नगरी….! – भोजपुरी साहित्य सरिता\nका जमाना आ गयो भाया,सगरी चिजुइया एक्के भाव बेचाये लगनी स। लागता कुल धन साढ़े बाइसे पसेरी बा का। कादो मतिये मराइल बाटे भा आँखिन पर गुलाबी कागज के परदा टंगा गइल बा,जवना का चलते नीमन भा बाउर कुल्हि एकही लेखा सूझत बाटे। मने रेशम में पैबंद उहो गुदरी के। मने कुछो आ कहीं। मलिकार के कहलका के आड़ लेके आँखि पर गुलाबी पट्टी सटला से फुरसते नइखे भेंटत। मलिकार कहले बाड़े, ठीक बा, बाक़िर समय आ जगह का हिसाब से कुछो कहल आ कइल जाला। अपना लालच में मलिकारो के बदनाम करे के कवनो मोका बांव नइखे जाये देवे के, बस अपना आँखिन पर गुलाबी पट्टी सटा जाये के चाही। बेचारी हरिनंदी (हिंडन नदी) एहनी लोगन का चलते हर घरी पीरे में जी रहल बाड़ी।अइसने कुल्हि करतूतन का चलते दुबराय के काँट हो गइल बाड़ी आ उनुका जल के हाल जनि पुछीं महाराज, छुवाते खजुहट ध लेवेला। एह जुग में विसेश्रवा रिसि रहतें त नहइते कहाँ आ कवन जल दूधेश्वर नाथ के चढ़वतें? उजरी काकी के सहर के पहिलका नागरिक बनते दिन पलट गइल, चीन्हलो बन्न क देले बाड़ी, सरकारी ऑफिस में बइठला में तौहीन बुझाये लागल, त केराया पर ऑफिस लियाइल बा। सरकारी ऑफिस में बइठ के गुलाबी कागज के पट्टी साटे में कुछ दिकत होत रहे। अब जवन पइसा सहर के विकास में लागे के चाहत रहे, उ पइसा केराया में जा रहल बा उहो केकरा जेब में, बूझत रहीं। अब गुलाबी पट्टियो सटला में कवनो दिकत नइखे। साटीं, साटीं, खूब साटीं, जइसे मोट परत भइल सूझल बन्न हो जाई, फेरु त मुँहकुरिये ढहा जाये से केहुओ नइखे बचा सकत।\nएह घरी मनराखन पांडे के नाकि के तागत ढेर बढि गइल बुझता, उहो सूंघ लीहलें आ भोरही से बउवाये लगलें। तनि हई देखS उजरी काकी के हो, ई त दोसरो के जमीन कब्जिया के ओहपर आपन मोहर लगावे खाति अकुलाइल बाड़ी। खाली मोहरे लागवे भर के बाति होखत तबो एगो बाति रहित। इहाँ त ओकरा के बेचे खाति पहिलही से रेहड़ी-पटरी वालन से बयाना अपने करिंदन से पकड़वा रहल बाड़ी।अरे भाई उ जगहिया त एगो मार्केट के पार्किंग खाति बा। फेरु उहाँ के लो आपन वाहन खड़ा करे खाति कहवाँ जइहें ? उनुका ई बुझाते नइखे। आ बुझइबो करी त कइसे बुझाई, ओहुओ में उनुका हिस्सा पहिलही से तय हो चुकल बा। अब अइसन कुछ होखी त मार्केट वाला लो स्टे लेबे करी त ओहमें गरीबे-गुरुबा नु पेराई। फेरु ओहनी के भरमा के आपन काम निकरिहें भा ओहनी उसुकइहें जवना से कि उहाँ के माहौल बाउर होखी। वाह रे ! सहर के पहिलका नागरिक उजरी काकी। सहर तहरा के पा के नीमन से अघा रहल बा हो।\nमनराखन के एगो चेला बतवलस कि अइसन खेला ई उजरी काकी एक-दू जगह आउर क चुकल बाड़ी। उजरी काकी के एगो करिंदा ह बखोरना। असल में एह कुल्हि में बखोरने के दिमाग चलेला। उ उजरी काकी के समुझा-बुझा के आ गुलाबी माला पहिरा के खूबे माल कमा चुकल बा। बखोरना उजरी काकी के संगे मिल के रेहड़ी पटरी वालन के बसावे के नाँव पर कियोस्क दोसरा के दिया गइल आ फेरु रेहड़ी-पटरी वालन से केराया असुला रहल बा। मने जियलका त छोड़े के नइखे मुअलको हजम करे के भरपूर इंतजाम। कुछ अइसने खेला इहवों खेले के फेरा में बखोरना उजरी काकी के मिला के क रहल बा। ई दूनों मिल के नगर आयुक्तों के लपेटले बाड़ें स। मने बनूक त एहनी के बा आ कन्हा सरकारी।मने उहो सहर का बीचो-बीच। मनराखन पांडे बेचारु ठीके नु क़हत बाड़ें ‘बरियरा चोर सेंध में गावे’। ई कुल्हि खेला हरिनंदी के सहर में चल रहल बा। मने ऐतिहासिक नदी के सहर के ऐतिहासिक खेला। जय हो बाबा दूधेश्वर नाथ के, रउवो साक्षी बानी। हमनी का संगे रउवो खेला देखीं ए बाबा।


बारह साल के लइकी से गैंग रेप – टटका खबर\nचंदौली जिला में एगो गाँव के बारह साल के लइकी संगे पाँच जने बलात्कार कइलें आ लोग जब पुलिस में शिकायत करे चहुँपल त पुलिस शिकायत दर्ज ना कइलसि. एकरा बाद ओहिजा जम के बवाल भइल आ बड़का पुलिस अधिकारियन के पहुँचला क बादे हालात पर काबू हो पावल. सतवीं कक्षा में पढ़े वाली ओह लड़की के हालत बहुते गंभीर बा.


Even after getting Bharat Ratna shehnai vadak Bismillah Khan was down to earth Bhojpuri: भारत रत्न पाइयो के बउरइले ना बिस्मिल्लाह खान, जानीं कइसन रहन शहनाई के शहंशाह\nBhojpuri: भारत रत्न पाइयो के बउरइले ना बिस्मिल्लाह खान, जानीं कइसन रहन 'शहनाई के शहंशाह'\n21 मार्च, 1916 के बिहार के बक्सर जिला के डुमरांव में जनमल बिस्मिल्लाह खान के शहनाई विरासत में मिलल रहे... विरासतो में ददिअउरा आ ननिअउरा दूनो साइड से. उनकर बाबूजी पैगम्बर बक्श ऊर्फ बचई मियां, दादा रसूल बक्श आ परदादा पीर बक्श शहनाई-वादन के उस्ताद रहे लोग. ममो लोग विलायत हुसैन आ अली बक्श शहनाई-वादन के मास्टर रहे लोग. बाद बाकी खान साहेब के शहनाई के प्रति मुहब्बत, सनक आ समर्पण जवन रहे, तवन त रहबे कइल.\n21 मार्च, 1916 के बिहार के बक्सर जिला के डुमरांव में जनमल बिस्मिल्लाह खान के 'शहनाई' विरासत में मिलल रहे... विरासतो में ददिअउरा आ ननिअउरा दूनो साइड से. उनकर बाबूजी पैगम्बर बक्श ऊर्फ बचई मियां, दादा रसूल बक्श आ परदादा पीर बक्श शहनाई-वादन के उस्ताद रहे लोग. ममो लोग विलायत हुसैन आ अली बक्श शहनाई-वादन के मास्टर रहे लोग. बाद बाकी खान साहेब के शहनाई के प्रति मुहब्बत, सनक आ समर्पण जवन रहे, तवन त रहबे कइल.\nLast Updated: March 22, 2021, 6:25 PM IST\nजे शहनाई जानsता उ बिस्मिल्लाह खान के जानsता. शहनाई के पर्याय बिस्मिल्लाह खान, 'शहनाई के शहंशाह' बिस्मिल्लाह खान, भारत रत्न बिस्मिल्लाह खान, हिंदू आ मुसलमान, मंदिर आ मस्जिद से ऊपर के सोच वाला बिस्मिल्लाह खान, दौलत आ वैभव के मकड़जाल से दूर रहे वाला बिस्मिल्लाह खान, अमेरिका आ लंदन के आकर्षण से मुक्त रहे वाला बिस्मिल्लाह खान, सरल-सहज आ सीधा-सपाट बिस्मिल्लाह खान. काल्ह 21 मार्च के उनकर जनम दिन रहे.\nशहनाई से नाम मिलल, जश मिलल बाकिर उ बउरइले ना. भारत रत्न मिलल तबो उ ठीके रलें. नकछेदिया त मोहल्लाश्री पाके मता जातारे सन. देहियो टेढ़ क लेतारे सन, दिमगवा त होइये जाता.\nखैर, बिस्मिल्लाह खान के शहनाई के धुन सवार तब भइल जब उ रोज फजीरे डुमरांव के बांके बिहारी मंदिर में अपना अब्बा जान के शहनाई वादन सुने जाए लगलें. धीरे धीरे खान साहेब पर शहनाई के एतना सवख चढल कि उनका खातिर उनकर अब्बा एगो छोट पिपही बनवा देलें, जेके उ दिनभर फूंकत रहस. जब दस साल के उमिर में माई के साया सर से उठ गइल त खान साहेब के मामू अली बख्श उनका के अपना साथे काशी ले अइलें. ओकरा बाद उनकर शहनाई वादन के रियाज़ शुरू भइल. मामू के जब मृत्यु हो गइल त खान साहेब अपना बड़ भाई के साथे मिलके शहनाई बजावे के आपन कमाई के जरिया बना लेलें.\nखान साहेब के जेतना शहनाई से लगाव रहे ओतने बनारस से. अक्सर उ अपना साक्षात्कार में बाला जी मंदिर आ मंगला गौरी मंदिर के जिक्र करस. काहे कि उ मंदिरवे में शहनाई बजावस आ गंगा तट पर रियाज करस. एक बेर के बात ह, एगो मौलाना उनका से कहलन कि संगीत इस्लाम में हराम बा, एकरा के ना करे के चाहीं. खान साहेब अल्लाह के नाम सुर में गावे लगलन, बहुत देर तक गवलन त उ मौलाना बड़ा प्रभावित भइलन, काहें कि ओह गवलका में अल्लाह के नाम रहे बाकिर अगिले पल नाराजो हो गइलें काहें कि जवना राग में खान साहेब अल्लाह के नाम लेहलें उ राग भैरव रहे आ भैरव माने शिव होला जे हिन्दू धर्म के आराध्य भगवान हईं. एकरा से इ पता चलत बा कि खान साहेब धर्म आ मजहबी वैमनस्यता से बहुत ऊपर रहलें आ उनका खातिर ईश्वर- अल्लाह एकही बात रहे आ संगीत ओह लोग के लगे पहुंचे के एगो मध्यम.\nकई बार अपना इंटरव्यू में खान साहेब कहलें कि हम संगीत के अंजोर में भगवान के खोजत बानी. एह खोज में उ शादी बियाह से लेके देश विदेश के छोट-बड़ मंच पर बिना रुकले, बिना थकले शहनाई बजावत रहन आ अपना आराध्य के तलाशत रहन. उ काशी विश्वनाथ मंदिर के अधिकृत शहनाई वादक रहन आ हमेशा कहस कि हम एह संगीते के हाथ पकड़ के बाबा विश्वनाथ के आश्रय में जाए के चाहत बानी. हालांकि एतना नाम, शोहरत, इज्जत आ भारत के सर्वोच्च सम्मान भारत रत्न पवला के बादो अपना आप से उ संतुष्ट ना भइलें आ अपना संगीत कला के माँजे आउर सँवारे खातिर हरदम प्रयास करत रहलें.\nखान साहेब के भोजपुरी संस्कृति, भाषा आ भोजपुरिया लोग से बड़ा प्रेम रहे. उ कजरी, पूरबी, ठुमरी आ अउरो कइगो धुन पर आधारित गीतन के देश दुनिया में लोकप्रिय कइलें. भोजपुरी लोकगीतन आ संस्कार गीतन के शहनाई के धुन में पिरो के जन जन तक पहुंचवलें.\nखान साहेब अपना संगीत से सिनेमा के भी नवजलें. उ 1959 में बनल फिल्म गूंज उठी शहनाई में संगीत देहलें. फिल्म के कहानिये शहनाई बजावे वाला नायक किशन पर केंद्रित रहे जेकरा शहनाई के धुन पर नायिका गोपी झूम झूम के नाचतिया. एह फिल्म के गाना ‘दिल का खिलौना हाय टूट गया, कोई लुटेरा आके लूट गया’ उनका दिल के हमेशा करीब रहल आ इ गाना लोगन के भी बड़ा पसंद आइल.\nकल्ट क्लासिक फिल्म नेमसेक में भी खान साहेब के शहनाई के गूंज सुनाइल. ई फिल्म देश विदेश में खूब सराहल गइल. एगो बंगाली फिल्म बिद्रोहो (1997) में बिस्मिल्लाह खान कम्पोज़र रहलें. कन्नड फिल्म ‘सनाधि अप्पन्ना’ (1977) भी उनका संगीत से सजल रहे आ फिल्म के नायक शहनाई वादक रहे. हिन्दी फिल्म 'स्वदेश' अउरी सत्यजीत रे के प्रसिद्ध बंगला फिल्म 'जलसाघर' में भी उनका शहनाई के जादू चलल रहे.\nखान साहेब के एगो भोजपुरी फिल्म भी आइल. फिल्म के नाम रहे ‘बाजे शहनाई हमार अंगना'. वर्ष 1979 में जब फिल्म के शूटिंग चलत रहे त ओही सिलसिला में खान साहेब फिल्म के अभिनेता भारत भूषण, नाज, मोहन चोटी के साथे पंद्रह दिन तक अपना पैतृक जिला डुमरांव में भी रहल रहलें.\nअपना 90 साल के जिनगी में खूब उतार चढ़ाव देखे वाला खान साहेब 21 अगस्त, 2006 के वाराणसी के हेरिटेज अस्पताल में एह माया के संसार के अलविदा कह देलें. शायद बाबा विश्वनाथ के शरण में जगह पावे खातिर अनंत यात्रा पर निकल गइलें. उनका के बनारसे में अपना जमाना के मशहूर नर्तकी उमरांव जान के मजार से थोड़े दूर पर कब्रिस्तान फातमान में दफनावल गइल.\nआजादी के बाद पहिला बार दिल्ली के दीवान-ए-खास से शहनाई बजावे वाला बिस्मिल्लाह खान आजादी के पचसवों बरिसगांठ पर शहनाई बजवलें. मंदिर में बइठ के रियाज़ करे वाला एगो मुसलमान विस्मिल्लाह खान भाईचारा अउर अनेकता में एकता के मिसाल रहलें. उनकर जीवन शैली हमेशा ई बतावत रही कि मानवता सबसे ऊपर के चीज ह. सच्चा संगीत अहंकार ना सिखावे, सरलता सिखा के भगवान से जोड़ देला.\n( लेखक मनोज भावुक सिनेमा और संगीत के जानकार हैं. )


चीन अनेरिया का साथे त कांग्रेस गद्दारन का साथे – टटका खबर\nउत्तर प्रदेश चुनाव देश-दुनिया बिहार\nMar 14, 2019 उर्दू, कांग्रेस, गद्दार, चारा चोर लालू, चीन, मथुरा, महागठबन्हन, होली\nकाल्हु सुरक्षा परिषद में आइल मसूद अजहर के आतंकी करार देबे वाला प्रस्ताव पर चीन अडंगा डाल दिहलसि. एह खबर पर कांग्रेस उछाह में आ गइल आ आजु ऊ एलान क दिहलसि कि अगर ओकर सरकार बनल त ऊ भारत तेरे टुकड़े होंगे कहे वाला गिरोहन पर लागे वाला देश द्रोह के मुकदमा उठा ली आ कानूने बदल दी जवना का बाद देश के गद्दारन का खिलाफ कवनो सरकार कुछ ना कर सकी.\nमहागठबन्हन में भितरी दाँव पेंच जारी बा. हिन्दुस्तानी अवाम मोर्चा के जीतन राम माँझी छरियाइल बाड़न कि उनुका गोल के सीट उपेन्द्र कुशवाहा के गोल से अधिका होखे के चाहीं. एह माँग के अनुरुप फैसला ना होखत देखि माँझी दिल्ली से पटना आ गइल बाड़न. अब पटना में होखे वाला महागठबन्हन के मीटिंग में एह पर कवनो फैसला लीहल जाई.\nदिल्ली में 18 मार्च से शुरु होखे जा रहल उर्दू के छठवां विश्व सम्मेलन में 15 देशन से साहित्यकारन के नेवतल गइल बा बाकिर पाकिस्तान के कवनो साहित्यकार के एह सम्मेलन में नइखे बोलावल गइल.\nआतंक का खिलाफ लड़ाई में नरेन्द्र मोदी के मनमोहन सिंह से मजगर नेता बतावे वाला बयान से शीला दीक्षित मुकर गइली आ कहत बाड़ूी कि उनुका बयान के तूड़ मरोड़ के परोसल गइल बा.\nकाल्हु बिहार के बड़हन हिस्सा में बदरी छवले रही आ कहीं कहीं बूना बानी हो सके के अनुमान मौसम विभाग लगवले बा.\nयूपी के 16 लोकसभा सीट से कांग्रेस अपना उमीदवारन के सूची जारी कइले बिया. एह सूची में मुरादाबाद से राज बब्बर, कानपुर से श्रीप्रकाश जायसवाल, सुल्तानपुर से डॉ संजय सिंह, प्रतापगढ़ से रत्ना सिंह, मिर्जापुर से ललितेश त्रिपाठी, लखीमपुर खीरी से जफरअली नकवी, संतकबीर नगर से परवेज खान, बहराइच से सावित्री फूले, सीतापुर से कैसर जहाँ के नाम शामिल बा.\nभगवान कृष्ण के नगरी मथुरा में आजु से होली के शुरुआत हो गइल. श्री द्वारिकाधीश मन्दिर में आजु होली रसाया गवनई का साथे अबीर गुलाल से भक्त लोग होली खेले के शुरुआत क दीहल.


Ram Manohar Lohia s socialism came out of Manikarnika Ghat in Banaras Bhojpuri: बनारस के मनिकनिका घाट से निकलल रहल लोहिया क समाजवाद\nBhojpuri: बनारस के मनिकनिका घाट से निकलल रहल लोहिया क समाजवाद, पढ़ीं\nडॉ. राम मनोहर लोहिया देश में समाजवाद क एक सूत्रधार रहलन. लेकिन ओनके समाजवाद क सूत्र बनारस के मनिकनिका घाटे से मिलल रहल, इ बात कम लोगन के पता हौ.\nLast Updated: March 23, 2021, 4:30 PM IST\nडॉ. राम मनोहर लोहिया देश में समाजवाद क एक सूत्रधार रहलन. लेकिन ओनके समाजवाद क सूत्र बनारस के मनिकनिका घाटे से मिलल रहल, इ बात कम लोगन के पता हौ. अब कहबा कि मनिकनिका घाटे से कइसे समाजवाद निकली भाई. त एकर जवाब इ हौ कि मनिकनिका भगवान शिव ठीहा हौ अउर शिव से बड़ा समाजवादी केव नाहीं हौ. मनिकनिका पर आइ के सब बराबर होइ जाला, शिव होइ जाला. शिव मतलब सत्य अउर शून्य. केव केतनौ बड़ा होय, छोटा होय, अमीर होय, गरीब होय, मनिकनिका सबके आईना देखावयला. लोहिया भी जब मनिकनिका पहुंचलन तब ओन्हय भी इहां जिनगी क सत्य देखायल. मन क कुल गांठ जरि गयल, द्वैत अद्वैत में बदलि गयल. अउर लोहिया समाजवाद क आला औघड़ बनि गइलन.\nडॉ. लोहिया के भीतर अजादी अउर देश प्रेम क भावना संस्कार में मिलल रहल. पिता हीरालाल कांग्रेस क बड़ा नेता रहलन, महात्मा गांधी से नजदीकी रहल. पिता के साथ ही महात्मा गांधी से ओनकर भेट भइल. गांधी क ओनके ऊपर एतना असर रहल कि जब उ देश के विद्यार्थीन से स्कूल-कॉलेज छोड़य क आह्वान कइलन तब लोहिया 10 साल के उमर में ही स्कूल छोड़ि देहललन. ओह समय उ बंबई के मारवाड़ी स्कूल में पढ़ाई करत रहलन. डाॅ. लोहिया पिता के साथ आठ साल के उमर में ही 1918 में पहिली बार कांग्रेस के अहमदाबाद अधिवेशन में शामिल भइलन. विदेशी समानन क बहिष्कार कइले के नाते हीरालाल के जब सजा होइ गयल तब मात्र 14 साल के उमर में डाॅ. लोहिया 1924 में कांग्रेस के गया अधिवेशन में अपने पिता के प्रतिनिधि के रूप में हिस्सा लेहले रहलन.\nआंदोलन, अधिवेशन अउर देशभक्ति क पाठ लोहिया के बचपन से बराबर मिलत रहल. लेकिन जीवन क असली पाठ ओन्हय तब मिलल जब उ 1925 में बनारस हिंदू विश्वविद्यालय में 11वीं में नाम लिखउलन अउर दुइ साल बनारस में रहि के इंटर क पढ़ाई कइलन. बनारस में ओन्हय देश क संस्कृति अउर धर्म के बारे में पढ़य, जानय, समझय क मौका मिलल. बनारस क गली अउर गंगा ओनकर सबसे प्रिय स्थान बनि गयल. जब भी समय मिलय गंगा किनारे पहुंचि जायं. एक बार लोहिया मनिकनिका घाटे पहुंचलन. घाटे पर कई ठे चिता जरत देखि के मन में अइसन बैैराग पैदा भयल कि इ आजीवन ओनकर सबसे बड़ी पूंजी बनि गयल. लोहिया आजीवन अपुना बदे कुछ नाहीं जुटउलन. तन क कपड़ा छोड़ ओनके पास कुछ नाहीं रहल. पूरा जीवन, सोच समाज के समर्पित कइ देहलन. गैरबराबरी मिटावय क लड़ाई ओनकर असली राजनीति रहल. लोहिया के ही प्रेरणा से राजनारायण विश्वनाथ मंदिर में दलित प्रवेश क आंदोलन चलउलन अउर अंत में बाबा क दरवाजा दलितन बदे खुलि गयल.\nलोहिया क जनम उत्तर प्रदेश में फैजाबाद जिला के अकबरपुर कस्बा में 23 मार्च, 1910 के भयल रहल. ढाई साल के उमर में ही माई चंदादेवी क निधन होइ गयल. ओनकर पालन-पोषण दादी कइलिन. पिता क साथ जादा मिलय क इ एक बड़ा कारण रहल. हीरालाल अक्सर राममनोहर के अपने संगे लेइके जायं. सभा, गोष्ठी, सम्मेलन अउर आंदोलन से परिचय एही के नाते बचपन में ही होइ गयल.\nलोहिया पूरा देश अउर दुनिया घूमलन, लेकिन जेतना लगाव ओनकर बनारस से भयल ओतना दूसरे जगह से नाहीं. भारतीय राजनीति में डॉ. लोहिया एक मात्र अइसन नेता भइलन, जेकरे पास आजीवन एक घर तक नाहीं रहल. लेकिन बनारस से ओन्हय एतना प्रेम रहल कि उ बनारस में अपने हाथे से ’समता घर’ क नींव रखलन. ’समता घर’ समाजवादी लोगन क ठिकाना रहल. समाजवादी लोग इहां आइ के ठहरय, बइठक-चर्चा करय, समाजवादी आंदोलन क योजना बनावय. लहुराबीर के पास जगतगंज महल्ला में इ ’समता घर’ आज भी मौजूद हौ. लेकिन अब ओकर भूमिका बदलि गइल हौ. ’समता घर’ समाजवादी अड्डा नाहीं रहि गयल, बल्कि निजी संपत्ति बनि गयल हौ. लोहिया के निधन अउर समाजवादी आंदोलन के ठंडा पड़ले के बाद एक लंबे समय तक ’समता घर’ सूना पड़ल रहल. ’समता घर’ के एक ट्रस्टी क परिवार कब्जा कइ लेहलस. जनता पार्टी के विघटन के बाद राजनारायण जब दुबारा सोशलिस्ट पार्टी बनउलन तब ओन्हय फिर से ’समता घर’ क सुध आइल. उ एकरे एक हिस्सा से कब्जा खाली कराइ के ओही में सोशलिस्ट पार्टी क कार्यालय खोललन. लेकिन ओनके मरले के बाद सोशलिस्ट पार्टी भी खतम होइ गइल अउर ’समता घर’ पर फिर से पूरी तरह कब्जा होइ गयल.\nडॉ. लोहिया के भीतर हिंदी के प्रति सम्मान भी बनारस में ही जागल रहल. बाद में उ सरकारी कामकाज में हिंदी ही नाहीं बाकी भारतीय भाषा के भी इस्तेमाल क वकालत कइलन. ओनकर कहना रहल कि भारतीय भाषा के सरकारी कामकाज अउर अध्ययन क अधार बनउले बिना भारत के लोगन क मानसिक गुलामी खतम न होइ पाई. लोहिया के भीतर इतिहास से लगाव भी बनारस में ही पैदा भयल रहल.\nडॉ. लोहिया के बनारस से एतना लगाव होइ गयल कि इहां उ आपन कर्मस्थली बनावय क निश्चय कइलन. बनारस के चंदौली संसदीय सीट से 1957 में सोशलिस्ट पार्टी के टिकट पर चुनाव लड़लन. लोहिया क स्थिति काफी मजबूत रहल. चुनाव क हवा ओनके पक्ष में रहल. लेकिन लोहिया के हरावय बदे जवाहरलाल नेहरू आपन पूरी ताकत झोंकि देहलन. अंत में त्रिभुवन नारायण सिंह के सामने लोहिया कम वोट से चुनाव हारि गइलन. चुनाव हरले के बाद लोहिया कहले रहलन -हम केहूं के का देइ सकीला. हमरे पास न जात हौ, न धर्म अउर न संपत्ति. हम एतना ही कहि सकीला कि देश क गरीब अउर आम आदमी हमय आपन समझय.\nडाॅ. लोहिया पं. जवाहरलाल नेहरू क बहुत सम्मान करय. नेहरू भी लोहिया क बहुत आदर करय. लोहिया के प्रतिभा क नेहरू मुरीद रहलन. नेहरू जब कांग्रेस क अध्यक्ष बनलन तब लोहिया के महासचिव बनउलन. नेहरू से लोहिया क पहिली मुलाकात 1921 में फैजाबाद किसान आंदोलन के समय भयल रहल. लेकिन नेहरू के प्रति प्रेम बनारस में पैदा भयल. लोहिया अपने दोस्तन के संगे नेहरू के कामकाज अउर सोच पर अक्सर चर्चा करय. धीरे-धीरे नेहरू के तरफ ओनकर आकर्षण बढ़य लगल. लेकिन आगे चलि के नेहरू से ओनकर वैचारिक मतभेद पैदा होइ गयल अउर लोहिया नेहरू क कटु आलोचक बनि गइलन. इहां तक कि 1942 में कांग्रेस के इलाहाबाद अधिवेशन में उ नेहरू क जमि के विरोध कइलन अउर ओकरे बाद अल्मोड़ा जिला कांग्रेस के सम्मेलन में उ नेहरू के ’झट से पलटि जाए वाला नट’ तक कहि देहलन. नेहरू से मतभेद एतना गहिरायल कि 30 जनवरी, 1948 के गांधी क हत्या के बाद जब मार्च 1948 में कांग्रेस क नासिक में अधिवेशन भयल, तब लोहिया उहां कांग्रेस से अलग होवय क निश्चय कइ लेहलन, अउर सोशलिस्ट पार्टी क गठन कइलन.\nलोहिया के बारे में एक खास बात इ भी रहल कि महात्मा गांधी की ही तरह उ भी कभी आपन जनमदिन नाहीं मनउलन. हलांकि ओनके मरले के बाद ओनकर अनुयायी लोग आज ओनकर जनमदिन मनावयलन. जनमदिन न मनावय क दुइ कारण रहल. एक कारण इ कि ढाई साल के उमर में ही माई चंदादेवी क निधन होइ गयल रहल. पिता हीरालाल हमेशा अजादी के आंदोलन में व्यस्त रहय. फिर जनमदिन के मनावय. देश के अजादी मिलय तक जनमदिन मनावय क कवनो माहौल ही नाहीं रहल. अजादी के बाद भी लोहिया कभी जनमदिन नाहीं मनउलन. एकर बड़ी वजह इ रहल कि एही दिना 23 मार्च, 1931 के क्रांतिकारी स्वतंत्रता सेनानी भगत सिंह, राजगुरु अउर सुखदेव के फांसी देहल गइल रहल. डाॅ. लोहिया भगत सिंह क बहुत आदर करय. अपने से खाली तीन साल बड़ा भगत सिंह के शहीदी दिवस पर आपन जनमदिन मनाइब उ हरगिज सही नाहीं समझलन. (डिस्क्लेमर- लेखक सरोज कुमार वरिष्ठ पत्रकार हैं.)


भोजपुरी में पढ़ें - सुशील मोदी के खुलासा से राजद में खलबली , Bhojpuri Special Sushil modi statement isaproblem for rjd and lalu Prasad yaday – News18 हिंदी\nसुशील मोदी कई हाली लालू प्रसाद यादव पर जोरदार हमला क चुकल बाने आ लालू प्रसाद के परेशानी भइल बा.\nसुशील मोदी के कहनाम बा कि लालू जादव जेल (अस्पताल) से फोन कइके एनडीए बिधायक लोगन के तूरल चाहत बाड़े. उ एनडीए बिधायक लोगन के मंतरी बनावे के लोभ दे के राजद के पाला में आवे खातिर फोन करत रहन.\nLast Updated : November 26, 2020, 18:59 IST\nखरिहान में धान के बोझा रखात रहे. बैजू चा अउर गनौरी चा खटउर लगा के बइठल रहन. तले सुदामा बबा अखबार लेले उहां पहुंचले. बैजू चा कहले, गोड़ लागीं बबा, आईं बईठीं. अखबार दिहीं, तनी हमनियो के देस दुनिया के हाल समाचार जान लिहीं जा. कुछ पाना बैजू चा के हाथ में तs कुछ पाना गनौरी चा के हाथ में. थोड़का देर के बाद गनौरी चा कहले, सुशील मोदी के अगर खुफिया खबर के खजाना कहल जाव तs कवनो बेंजाय नइखे. ना जाने कहां से लालू जादव के जेल के मोबाइल नम्बर खोज लिहले. जइसे कवनो जासूस फोन पs केहू के भेद पा जाला वइसहीं सुशील मोदी कमाल कर देले. लालू जादव के फोन प पs बतियावे के भंडाफोड़ से उ खलबली मचा देले बाड़े. सुशील मोदी के ई दावा पs अखबार में खबरो छपल बा. उनका तफ्तीश के आंगा तs बड़-बड़ खुफिया अफसर फेल बाड़े. बैजू चा कहले, पूरा बात बताव कि ममिला का बा ? एकरा में खुफिया बात कहां से आ गइल ?\nसुशील मोदी के खुफिया खबर\nसुदामा बाबा कहले, सुशील मोदी के कहनाम बा कि लालू जादव जेल (अस्पताल) से फोन कइके एनडीए बिधायक लोगन के तूरल चाहत बाड़े. उ एनडीए बिधायक लोगन के मंतरी बनावे के लोभ दे के राजद के पाला में आवे खातिर फोन करत रहन. जवन नम्बर से बिधायक लोगन के फोन आवत रहे ओकर जांच में सुशील मोदी अपनहीं भिड़ गइले. सच्चाई जानल जरूरी रहे कि आखिर ई फोन के करत के बा. सुशील मोदी के मोतिबाक, ओह नम्बर पर जब उ फोन कइले तs सीधे लालूये जी से बात हो गइल. एकरा बाद, सुशील मोदी कहले, लालूजी अइसन गलत काम मत करीं. जेल में बंद होके विधायक लोगन के तूरे के कोशिश गैरकानूनी बा. सबसे बड़ सवाल ई बा कि सजाय काट रहल लालू जी के जेल में मोबाइल कइसे मिल गइल. खैर, लालू जी के अतना तितिम्मा कइला के कवनो फैदा ना मिलल. बिजय सिन्हा जी स्पीकर के चुनाव जीत गइनी. लेकिन अब लालू जी मोसकिल बढ़ सकेला. ई बात के जांच हो सकेला कि लालू जी के मोबाइल कहां से मिलल.\nफोन से ममिला अझुरा गइल\nसुदामा बबा के बात सुन के गनौरी चा कहले, हां, ई बात तs बा कि सुशील मोदी भिरी एक से एक खुफिया जानकारी रहेला. ना जाने कहां से उनका ई सभ बात के खबर हो जाला. लालू जी को फोन पs बतियावे के बिबाद होते रहे कि अब उनकर ओडियो के भी चरचा हो रहल बा. एगो ओडियो भाइरल भइल बा जवना में लालू जी के विधायक ललन पासवान से बतियावे के दावा कइल गइल बा. अब ई सांच बा कि झूठ, भगवान जानस. दावा के मोताबिक, ओडियो में लालू जी, बिधायक ललन पासवान से कह रहल बाड़े कि तूं स्पीकर के चुनाव में गैरहाजिर हो जइहs अउर कह दिही कि कोरोना हो गइल बा. अब ई दावा से ममिला अझुरा गइल बा. ललन पासवान के कहनाम बा कि जब लालू जी के फोन आइल रहन तs ओह घरी उ सुशील मोदी के घरे रहन. ललन जीत से आसीरबाद लेवे खातिर सुशील मोदी के घरे गइल रहन.\n2017 में सुशील मोदी के खुलासा पs खुलासा\nबैजू चा कहले, सुशील मोदी के खुलासा से तs लालू जी के कानूनी पेंच बढ़ जाई. उ कोट में जमानत खातिर अरजी देले बाड़े. उनका खुलासा से राजद के हरमेसा से परसानी भइल बा. 2017 में सुशील मोदी लालू परिवार पs बेनामी समपति के आरोप लगा के ताबड़तोड़ 44 प्रेस कौनफरेस कइले रहन. उ एकइक कागज दे के बतावले रहन कि लालू परिवार के कहां-कहां जमीन अउर फलैट बा. सुशील मोदी के आरोप रहे कि ई सब जमीन अउर फलैट लालू परिवार गलत तरीका से हासिल कइले रहे. ओह घरी उनका प्रेस कौनफरेस के लोग राजनीतिक सगूफा कहत रहे. लेकिन चार महीना में सरकार बदल गइल. ओकरे नतीजा रहे कि जुलाई 2017 में नीतीश कुमार, तेजस्वी जादव पs सफाई देवे के दबाव बनवले रहन. आखिर में बात अतना बढ़ल कि नीतीश कुमार राजद के छोड़ के भाजपा साथे सरकार बना लेले. सुशील मोदी भिरी लालू परिवार के समपति के कागज कहां से आइल, ई आज ले ना बुझाइल. कइसे उनका एह बात के जानकारी भइल, इहो केहू ना जाने. लेकिन ई सुशीलो मोदी के कमाल रहे कि 2017 में भाजपा विपक्ष से सत्ता में आ गइल.\nराजद के छबि के का होई ?\nसुदामा बबा कहले, भाजपा में सुशील मोदी से चाहे जवन सलूक कइल जाव लेकिन उ आजो अपना पाटी के तारहनहार बाड़े. अगर लालू जादव के केहू जबाब दे सकेला तs सुशीलो मोदी दे सकेले. कागज के अतना बरियार नेता अभी बिहार में केहू नइखे. जवन बात कहे ले ओकर सबूतो देले. जब स्पीकर के चुनाव में राजद के कंडिडेट खाड़ा होखे से भाजपा में बेचैनी रहे तs सुशीले मोदी एक बेर फेन मोरचा सम्हरले. लालू जादव के फोन वला भंडाफोड़ से राजद के अउर नोकसान हो सकेला. फोन अउर औडियो वला बात तs जांच के बिषय बा लेकिन एह से राजद के छबि खराब हो रहल बा. जनता में ई बात के संदेश जा रहल बा कि राजद लगा-बझा के नीतीश सरकार के गिरावे के फेर में बा. लेकिन आज तs साबित हो गइल कि नीतीश सरकार के बहुत में कवनो शंका नइखे. बैजू चा कुछ कहल चाहत रहन कि रामखेलावन आ गइले. रामखेलवान कहले, आज के बोझा ढोआ गइल चचा, एक बेर गिन लिहीं. बैजू चा कहले, गिना- गिनी ना होई, घरे जा, रसोई सेरात होई. खाये के बेरा हो गइल रहे. बैठकी खतम हो गइल.\nTags: Article in Bhojpuri, Bihar rjd, Lalu Prasad Yadav, Sushil Modi


टटका खबर, शुक, १६ अप्रैल – Anjoria\nApr 16, 2010 news in bhojpuri, टटका खबर\nसरकार आपन ताकत देखवलसि\nकेन्द्रीय मंत्री शशि थरुर से अझूराए वाला ललित मोदी पर अब सरकार के नजर टेढ़ हो गइल बा. काल्हु आईपीएल आफिस पर आयकर विभाग के छापा पड़ल जवना में अधिकारी ई बात जानल चाहत रहलें कि टीमन के पइसा केने से आवत बा आ कइसे आवत बा. वइसे शरद पवार एह मामिला में ललित मोदी के पक्ष लिहले बाड़े. खेल मंत्री गिल कहले बाड़े कि आईपीएल क्रिकेट ना हऽ पइसा कमाये के धंधा भर ह आ एह गोरखधंधा के बढ़िया से जाँच होखे के चाहीं.\nनक्सली मुद्दा पर चिदम्बरम टाँठ भइले\nसोनिया गाँधी आ मनमोहन सिंह से समर्थन पा के गृह मंत्री संसद में पूरा टाँठ हो गइलें आ उनका रीति नीति के आलोचना करे वालन के दो टूक कहलन कि नक्सली मुद्दा पर रोमांटिक होखला के जरुरत नइखे. ओकनी के मकसद अब खुला बा आ ऊ सत्ता पर काबिज होखे के कोशिश कर रहल बाड़े. जरुरत बा ओकनी का साथ पूरा कड़ाई करे के. भाजपा के सांसद नक्सलियन से निबटे के चिदम्बरम के प्रयास के समर्थन कइलें बाकिर कहलें कि कांग्रेस में अधिया माओवादी भरल पड़ल बाड़े जवना चलते सरकार पूरा ताकत से नक्सलियन से निबट नइखे पावत.\nलड़कियन के तलाशी लेबे वाला मास्टर लोग के विरोध का बाद मारपीट\nबनारस के कृषक इंटर कालेज में संस्कृत व्याकरण का परीक्षा का दौरान मास्टर साहब लोग लड़कियन के जामा तलाशी लिहल शुरु कर दिहल त परीक्षार्थी आ अभिभावक एह बात के विरोध कइलें. जवना का बाद मास्टरन के साथे ओहलोग के गुण्डो जुड़ गइलें आ परीक्षार्थियन के दउड़ा दउड़ा के पीटलें. असल बात रहे कि मास्टर साहब लोग प्रति परीक्षार्थी पाँच सौ रुपिया सुविधा शुल्क माँगत रहे जवन देबे के परीक्षार्थी तइयार ना रहलें.\nभोजपुरी के भीष्म पितामह द्रोपदी के चीरहरण के खिलाफ खड़ा भइलें\nमहाभारत के भीष्मपितामह त अपना राजभक्ति का चलते भरल सभा में हो रहल द्रोपदी के चीर हरण के विरोध ना कर पवलें बाकिर भोजपुरी के भीष्म पितामह कहल जाये वाला भरत शर्मा व्यास तय कइले बाड़ें कि भोजपुरी नाम के द्रोपदी के चीरहरण ना होखे दीहें. काल्हु बलिया में पत्रकारन से बातचीत में कहलें कि भलही अश्लीलता का खिलाफ उनकर अभियान देर से शुरु भइल बा बाकिर अब रुकी ना चलते रही जबले भोजपुरी से अश्लीलता के खात्मा ना कर दीहें. कहलन कि अश्लील गीत गावे वालन के साकाजिक वहिष्कार करावल जाई.\nमम्मी के बेटा कतनो मेहनत कर लेस कांग्रेस के डूबत नईया बचा ना पइहें\nबसपा नेता स्वामी प्रसाद मौर्य कहले बाड़ें कि ६३ साल ले देश में सरकार चलावल लोग तब त दलित गरीब अल्पसंख्यकन के कल्याण ना कर पावल लोग त अब कांग्रेस के दाल नइखे गले वाला. मौर्या के बात मानीं त कहलें कि राहुल का सभा में बमुश्किल दस हजार लोग आइल होखी.\nबिहार में सत्तर हजार शिक्षकन के बहाली जून में\nप्राथमिक विद्यालय के शिक्षक बने के अभ्यर्थी लोग खातिर खुशखबरी बा कि ओह लोग के प्रमाणपत्र सत्यापन के काम लगभग पूरा हो चुकल बा आ जून में सत्तर हजार लोग के नियुक्ति पत्र दे दिहल जाई.\nजबरा मारबो करे आ रोवहु ना देव\nबिहार का बगहा में मुड़ाडीह गाँव के एगो दलित लड़की का साथे दुराचार करे वाला मनबढ़ थाना में शिकायत दर्ज करवला का बाद ओकर माथ के केश काट के भर गाँव घुमवलन सँ आ केहू के हिम्मत ना भइल कि एह अत्याचार के विरोध कर सके. पुलिसो अपने चाल में चलत बिया आ केहू के गिरफ्तारी के खबर नइखे.\nबसपा नेता के हत्या का मामिला में चार जने गिरफ्तार\nपुरान रंजिश का चलते गोण्डा के बसपा नेता हनुमान शरण शुक्ल के अम्बेडकर जयन्ती का दिने भरल सभा में मंच पर गोली मार के हत्या कर दिहल गइल. पुलिस अब एह मामिला में चार आदमी के गिरफ्तार कर के पूरा मामिला के खुलासा कर दिहले बिया. गिरफ्तार आरोपियन में एगो बालकृष्ण मिश्रा के पिता उमाशंकर मिश्रा के हत्या के मुख्य आरोपी रहलें ऊ बसपा नेता.\nयुलिप विवाद में सेबी सुप्रीम कोर्ट चहुँपल\n१४ गो कंपनियन के युलिप कारोबार पर रोक लगावे वाली सेबी खुदे सुप्रीम कोर्ट चहुँप गइल जबकि प्रभावित कंपनी अबही कोर्ट जाये के तइयारिये करत बाड़ी सँ. सेबी के आदेश का बाद ८ कंपनी नया युलिप पालिसी जारी ना कर पइहें . हँ पुरनका पालिसी पर जमा ले सकेलें. ओने इरडा कहले बा कि ऊ लोग आपन कारोबार चलावत रहे.\nदिल्ली के डेयर डेविल्स जीतलें\nआईपीएल तीन में लगातार तीन गो मैच हरला का बाद काल्हु का मैच में चेन्नई सुपर किंग्स के हरा के दिल्ली डेयर डेविल्स अंकतालिका में तीसरका जगहा पर काबिज हो गइल. सेमीफाइनल खेले वाला चार गो टीम के फैसला अबही तक फाइनल नइखे हो पावल आ उलटफेर के गुंजाइश बाँचल बा.\nटटका खबर, बियफे, १५ अप्रैल


नया भोजपुर में घर में घुस के बलात्कार करे के आरोप – टटका खबर\nनया भोजपुर में घर में घुस के बलात्कार करे के आरोप\nडुमराँव के नया भोजपुर के एगो लइकी सीजीएम कोर्ट में याचिकला लगवलसि कि १७ जून का रात दू बजे मुहल्ला के दू गो लइका ओकरा घर में घुस के ओकरा संगे गलत काम कइलें. मामिला के सुनवाई कइला क बाद सीजीएम थाना के आदेश दिहलें कि एफआईआर दर्ज कर लिहल जाव. आरोप पिंकू यादव आ मिकू यादव पर लागल बा.\nTags: डुमराँव, नया भोजपुर


टटका खबर : मंगल,4अगस्त 2015 (छपरा-बलिया) – टटका खबर\nटटका खबर : मंगल,4अगस्त 2015 (छपरा-बलिया)\nबहाली आदेश मिलला में होखत देरी से नाराज शिक्षक अभ्यर्थी सोमार का दिने छपरा म्यूनिसिपैलिटी चीौक के जाम क दिहलें आ जिला परिषद गेट का सोझा आग लगा के रास्ता पूरा तरह से बंद कर दिहलें. एह लोग के बहाली आदेश देबे खातिर3तारीख के बोलावल रहे बाकिर दीहल नइखे जात. बाद में एह लोग के मंगल का दिने आदेश दिहला के बात कह के हटावल गइल.\nअपना महबूबा से भेंट करे खातिर बेचैन हो के एगो आशिक अपना बिआहल माशूका के ससुरारी चहूंप गइल. दिन में आवभगत भइला का बाद रात में जब ऊ अपना प्रेमिका से मिले खातिर ओकरा कोठरी में घुसल त धरा गइल आ लोग जम के लात घूंसा से पिटाई का बाद सुलह समझौता करा के छोड़ल गइल. घटना सारण के बनियापुर इलाका के एगो गाँव के ह आ प्रेमी सिवान जिला के रहुवे.\nमोतिहारी के मंटू शर्मा हत्या काण्ड के गवाह अब पलटी मार दिहले बा आ कहत बा कि ऊ कवनो हमलावर के देख ना सकल त चिह्ने के सवाले कहाँ बा. बाकिर ओह घरी के पुलिस अधीक्षक ओकरा के हत्या में फँसावे के धमकी दे के बयान दिलवा दिहलें.\nसिवान के भाजपा सांसद ओमप्रकाश यादव के प्रेस प्रवक्ता श्रीकांत भारतीय के हत्या में शामिल यूपी के मऊ जिला के अपराधी चवन्नी सिंह के गिरफ्तारी का बाद उमेद जागल बा कि एह हत्या के पर्दाफाश हो जाई अब. एह हत्या में लाइनर बनल उपेन्द्र पहिलहीं से जेल में बावे. लोग बेसब्री से तिकवत बा कि कवना आदमी के नाम हत्या करावे वाला का रूप में सोझा आवत बा,\nसिवान जिला के पुरुषोत्तम मुड़ा गांव के एगो औरत घरेलू कलह से आजिज आ के अपना दू गो बेटियन संगे आग लगा के जान देबे के कोशिश कइलसि. दुनू बच्चियन के त मौत हो गइल बाकिर ऊ औरत के गंभीराह हालत में सिसवन रेफरल हास्पीटल से सिवान सदर अस्पताल रेफर कर दीहल बा.\nसोमार का दिने किलाबंदी क के छपरा जंक्शन पर टिकट चेकिंग अभियान चलावल गइल आ पाँच सौ बेटिकट लोग धराइल. एह लोग से सवा दू लाख रुपिया जुरमाना में वसूलल गइल.\nपूर्णिया जिला के बस कंपनी पवन ट्रेवल्स के मालिक पुनीत चौधरी के अपहरण क के ओकर हत्या कर देबे का आरोप में मरंगा इलाका के नीरज यादव आ ओकर एगो सहयोगी के लोग चहेट के धर लीहल आ पुलिस के दे दीहल.\nचंदौली में जनमल प्रो. काशीनाथ सिंह के उत्तर प्रदेश हिन्दी संस्थान का तरफ से भारत भारती सम्मान से सम्मानित कइल गइल बा. वाराणसी के कवनो साहित्यकार के एगो लमहर अरसा बाद हिन्दी संस्थान का तरफ से सम्मानित कइल गइल बा. एकरा पहिले सम्मानित भइल डा. नामवर सिंह आ डा. केदारनाथ सिंह के जब सम्मानित कइल रहे तबले ऊ लोग वाराणसी छोड़ चुकल रहुवे.\nबलिया शहर में मेनरोड पर सड़क कब्जा क के दुकानदारी चलावे वाला लोग अब पेड़ के बहाना ले के सड़क चौड़ा करे के अभियान रोके का फेर में बाड़ें. अलग बात बा कि एह बीच दर्जनो पेड़ उखाड़ल जा चुकल बा आ सड़क के चौड़ा करे के बाधा हट गइल बा.\nगाजीपुर के डारीडींह गाँव में एगो आदमी अपना मेहरारू के सोमार सबेरे टांगी से काट के मुआ दिहलसि आ पड़ोस के एगो बुढ़िया के घवाहिल क के भाग गइल.\nआजमगढ़ जिला के संजरपुर गाँव के एगो नवही कांवर ले के दु्र्वासा धाम पर जल चढ़ावे आइल रहुवे बाकिर नहात घरी तमसा मंजूषा के संगम पर डूब गइल.\nअपना 25 गो बवाली सांसदन के निलंबन से नाराज सोनिया गाँधी अपना बेटा राहुल गाँधी संगे संसद के बाहर प्रदर्शन कइली. एह लोग का संगे पीएम रह चुकल मनमोहन सिंह आ कांग्रेस के सांसदो शामिल रहलें प्रदर्शन में. सोनिया आ राहुल के त ना बाकिर कम से कम मनमोहन सिंह के लाज लागे के चाहत रहे अपना एह हरकत पर.\nभारर सरकार के सूचना मंत्रालय अब रेलगाड़ियन में भीख माँगे वालन के गवनई के ट्रेनिंग दे के सरकारी योजनन के प्रचार कइल सिखावल जाई आ बाद में ई लोग रेलगाड़ियन में घूम घूम के सरकार के गुणगान कइल करी. सरकार एकरा बदले एह लोग के भुगतानो करी आ एह लोग के भीख मांगे के जरूरत ना पड़ी.\nयूपी के बागपत में एगो कैंटर कांवड़ियन के कचारत निकल भागल जवना से चार गो कांवड़ियन के मौत हो गइल आ आठ जने घवाहिल हो गइलें. छह जने के हालत बहुते खराब बा,\nआस निरास करत रिजर्व बैंक आजु मंगल का दिने जारी अपना समीक्षा रपट में ब्याज दर में कवनो फेर बदल ना कइलसि. लोग के उमेद रहुवे कि ब्याज दर में कुछ कटौती होखी बाकिर रिजर्व बैंक प्रमुख रघुराम राजन के कहना बा कि महंगाई के खतरा अबहीं बरकरार बा एहसे बेसी छूट ना दीहल जा सके.\nकाल्हु फ्रांस मे भइल हाॅकी मैच में भारत दू गोल से फ्रांस के हरा दिहलसि. ओने उधर तेहरान में भारतीय पुरुष टीम 18वीं एशियाई सीनियर वॉलीबॉल प्रतियोगिता में श्रीलंका के हरवले बावे. खेल से जुड़ल तिसर खबर बा कि भारत के जिमनास्ट दीपा कर्माकर हिरोशिमा में चलत छठवीं एशियाई सीनियर जिमनास्टिक चैम्पियनशिप में कांस्य पदक हासिल कइले बाड़ी.\nTags: News in Bhojpuri, छपरा, टटका खबर, बलिया, भोजपुरी में खबर.


हम भोजपुरिया हई भाई हो बिहार के , - Open Books Online\nPosted by Rash Bihari Ravi on April 19, 2010 at 3:38pm\nअइसन जमाना आइल बाटे राउये इ देखि ,\nकाम निकल जाई ता केहू राउआ के न पूछी ,\nमतलब के इहा इयार बा खोजी रउआ जेतना ,\nफायदा कबो न होला नेह नाता बिगार के ,\nComment by PREETAM TIWARY(PREET) on April 19, 2010 at 4:59pm\nहम भोजपुरिया हई भाई हो बिहार के\nbilkul sahi likhle bani guru jee.....aajkal ke zamana me dher log matlab ke hi yaar baa...matlab nikal gaila ke puchi bhi naa waisan log...\nComment by Admin on April 19, 2010 at 4:27pm\nगुरु जी आजकल ईहे जमाना बा ,जब तक रौवा से मतलब बा तबले रौवा इयार बानी, मतलब निकल जाई त आदमी सब रिश्ता नाता भुला जात बा,आश्चर्य होत बा लोगन के स्वभाव पर का हमनी के अन्दर के आदमी मर चुकल बा ? ई अब सोचे के पडत बा, लेकिन एही ज़माना मे अबहियो लोग बा जे भावना खातिर पैसा रुपइया आ समय सब के साथ जुडल बा, पर आखिर कहिया ले जहिया ओकरा भावना के ठेस पहुची का गुजरी वोह आदमी पर, और आज ना त काल बनावटी चेहरा पर से पर्दा उठ ही जाई,आ शायद तब तक बहुत ही देर हो गइल रही, अबो समय बा की आदमी धूर्त लोगन के पहचान के आपन रास्ता सही कर लेव ना त इहे सब कोई कही की, "सबकुछ लुटा के होश मे आये तो क्या हूवा"\nबहुत बढ़िया राउर ई कविता बा समाज के आँख खोले वाला , बहुत बहुत धन्यबाद इ पोस्ट खातिर,\nरवि भसीन 'शाहिद' commented on Samar kabeer's blog post "ओबीओ की सालगिरह का तुहफ़ा"\n"आदरणीय समर कबीर साहिब, सादर प्रणाम। आपने ओ बी ओ को दसवीं सालगिरह पर बेहद ख़ूबसूरत तुहफ़ा दिया है, और…"\n"आदरणीय योगराज प्रभाकर साहिब, सादर नमन। मेरी इस ग़ज़ल को फ़ीचर ब्लॉग में शामिल करने के लिए आपका…"


मइलहान गाँव, फूलपुर (इलाहाबाद) - यूनियनपीडिया, अर्थ वेब विश्वकोश\nमइलहान गाँव, फूलपुर (इलाहाबाद)\nमइलहान फूलपुर, इलाहाबाद, उत्तर प्रदेश स्थित एक गाँव है। .\nनई!!: मइलहान गाँव, फूलपुर (इलाहाबाद) और पहाड़ी भाषाएँ · और देखें »\nनई!!: मइलहान गाँव, फूलपुर (इलाहाबाद) और बुंदेली भाषा · और देखें »\nनई!!: मइलहान गाँव, फूलपुर (इलाहाबाद) और ब्रजभाषा · और देखें »\nनई!!: मइलहान गाँव, फूलपुर (इलाहाबाद) और भोजपुरी भाषा · और देखें »\nनई!!: मइलहान गाँव, फूलपुर (इलाहाबाद) और हिन्दी · और देखें »\nनई!!: मइलहान गाँव, फूलपुर (इलाहाबाद) और इलाहाबाद जिला · और देखें »\nनई!!: मइलहान गाँव, फूलपुर (इलाहाबाद) और अवधी · और देखें »\nनई!!: मइलहान गाँव, फूलपुर (इलाहाबाद) और अंग्रेज़ी भाषा · और देखें »\nनई!!: मइलहान गाँव, फूलपुर (इलाहाबाद) और उत्तर प्रदेश · और देखें »\nनई!!: मइलहान गाँव, फूलपुर (इलाहाबाद) और उर्दू भाषा · और देखें »


एक्शन सम्राट मनोज आर॰ पाण्डेय के आन-बान-शान के लड़ाई ‘खून भरी मांग’ में – Anjoria\nJul 30, 2014 खून भरी मांग, प्यार हो के रही, मनोज आर पाण्डेय\nभोजपुरी सिनेमा जगत के एक्शन सम्राट मनोज आर॰ पाण्डेय अभिनीत ग्रीन चिल्ली एन्टरटेन्मेंट प्रा. लि. के बैनर के भोजपुरी फिलिम ‘खून भरी मांग’ 29 जुलाई से बिहार-झारखण्ड में होखे वाला बा. एह फिलिम में मनोज आर॰ पाण्डेय के जबरदस्त एक्शन आ स्टंट देखे के मिले वाला बा. एक से बढ़के एक संवादो सुने के मिली. जइसे कि ‘अब चाहे आंधी आवे या तुफान, खोदे के पड़े कब्र चाहे भेजे के पड़े केतनन के शमशान, जब आ जाई ले अपना आन पर त मिटा देहिला केहू के भी शान’.\nएह फिलिम में एक्शन सम्राट मनोज आर॰ पाण्डेय के साथी अदाकारा बाड़ी भोजपुरी सिनेमा जगत के लोकप्रिय अभिनेत्री पाखी हेगड़े.\nजाने जोग इहो बा कि मनोज आर॰ पाण्डेय आ हाॅट गर्ल मोनालिसा के जोड़ी वाली फिलिम ‘प्यार होके रही’ साल 2014 के सबले सफल फिलिम बन चुकल बावे.


स्पाइस Mi-402 Price in India, Full Specs - 29th November 2020 | Digit\nउत्पाद के नाम : Spice Mi-402\nपिक्सेल घनत्व (PPI) : 144\nस्पाइस Mi-402 Smartphone4-इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 320 x 480 पिक्सल तथा पिक्सल घनत्व 144 पर इंच बा | फोन 1 Ghz Single कोर प्रोसेसर से संचालित बा और एकर रैम 256 MB बा. स्पाइस Mi-402 Android 4.2 ओएस पे काम करेला.\nस्पाइस Mi-402 Smartphone January 2015 मे लॉंच भईल रहे|\nई स्मार्ट्फोन 256 MB\nस्पाइस Mi-402 मे कनेक्टिविटी के तरीका बा : ,GPS,HotSpot,\nस्पाइस Mi-402 के कैमरा मे ,,Video Recording लोड बा|


कूड़ा के महक से होत बीमारी - Khabar Lahariya (खबर लहरिया)\nखबर लहरिया ताजा खबरें\tकूड़ा के महक से होत बीमारी\nचारो तरफ कूड़ा\nजिला वाराणसी, ब्लाक हरहुआ, गावं भेाहर। इहां के राजभर बस्ती में लगभग चार सौ लोग कूड़ा फेंके से परेशान हयन। जब से शहर के कूड़ा आके छी महीना से इहां गिरत हव। इहां बीमारी फइलत हव।\nइहंा के गीत, मिनता, कुसुम समेत कई लोगन के कहब हव कि इहां भट्टा में छह महीना से कूड़ा गिरत हव। जेकरे वजह से हमने के इहां रहब भी दुसवार हो गएल हव। लोग कूड़ाके वजह से कमा के खा भी नाहीं पावत हयन। इहंा के काशी सिंह के कहब हव कि हमने कूड़ा के वजह से एकदम परेशान हई। आय दिन दवाई लीयावे के पड़ला। हमने के सुनत के जमाने में गरीब के त सब लोग सतावत हव।\nइहां कूड़ा गिरावे वाले राकेश के कहब हव कि इ कूड़ा काशी सिंह गिरवावत हयन। इ जगह भट्टा में दस फीट गढ्ढा रहल। वही जगह नगर निगम आउर डी.एम. से कूड़ा फेंके के आदेश आएल हव। जब गढ्ढा पट जाई त बन्द हो जाई। कूड़ा पर जगह जगह दवाई भी छिड!काला ताकि बीमारी ना फइले\nनई बने एन.पी.आर. कार्ड


उड़ीसा के (बाएँ) आ बंगाली रसगुल्ला (दहिने)\nरशोगोला, रस्गोल्ला, रसभरी (नेपाल)\nमीठा के रूप में पानी पियावे खातिर, खाना के बाद\nबंगाल आ उड़ीसा\nगरम, ठंडा भा आम तापमान पर\nएही नियर दूसर पकवान\nवर्तमान में रसगुल्ला पूरा भारतीय उपमहादीप में बहुत चलनसार मिठाई बा आ बाहरी देस सभ में भी एकर चलन बा। जहाँ आमतौर प दूध के बनल मिठाई जल्दी खराब हो जालीं, रसगुल्ला तुलना में ढेर टिके ला, अगर हवाबंद डिब्बा में पैक कइल जाय तब ई कई महीना ले सुरक्षित रहे ला।\nरंगरूप के हिसाब से देखल जाय तब ई मिठाई नरम गोला नियर होला जे चाशनी (रस) में बूड़ल रहे ला। मोलायम होखल बढ़ियाँ रसगुल्ला के पहिचान हवे। आमतौर पर ई एकदम उज्जर से ले के पियराहूँ रंग लिहले होला आ चाशनी में खुसबूदार आइटम डाल के खास सुगंध आ सवाद पैदा कइल जाला।\n2.1 उड़ीसा में उतपत्ती\n2.2 बंगाल में उतपत्ती\n2.3 आधुनिक पापुलरिटी\n3 बनावे के तरीका\n4.1 अइसने मिलत-जुलत\nबंगाली में एकरा के रसॉगोला, रसोगोल्ला, रशोगोल्ला नियर नाँव से जानल जाला। पूरा उत्तर भारत में ई रसगुल्ला के नाँव से जानल जाला आ नेपाल में एकरा के रसभरी कहल जाला।\nउड़ीसा में उतपत्ती[संपादन]\nउड़ीसा के इतिहासकार लोग के अनुसार, रसगुल्ला के आबिस्कार पुरी के मंदिर में भइल, जहाँ एकरा के खीरमोहन कहल जाय, बाद में इहे बिकसित हो के रसगुल्ला के रूप लिहलस। बतावल जाला कि ई परंपरागत रूप से जगन्नाथ मंदिर में देवी लक्ष्मी के "भोग" लगावे खाती इस्तमाल होखे। लोकल कथा-कहानी के मोताबिक, भगवान जगन्नाथ के नौ-दिन के यात्रा (रथ यात्रा) पर बिना बतवले निकस जाए के कारन लक्ष्मी जी नराज भ गइली। एकरे बाद ऊ मंदिर के जय बिजय द्वार बन क लिहली आ दोबारा उनके लवटे पर भीतर ढुके से रोक दिहली। लक्ष्मी के खुस करे खाती भगवान जगन्नाथ उनुका के रसगुल्ला के भोग लगवलें। ई रेवाज आज के समय में "बचानिका" के नाँव से मनावल जाला जे "नीलाद्री बिजय" (भगवान के लवटानी) के हिस्सा हवे, मने के देवता के रथ यात्रा के बाद मंदिर में वापसी के चीन्हा हवे।\nजगन्नाथ मंदिर पर रिसर्च करे वाला लोग, जइसे कि लक्ष्मीधर पूजापंडा आ जगबंधु पाधी नियर अनुसंधान करता लोग के कहनाम बा कि ई परंपरा आ रिवाज 12वीं सदी से चल आ रहल बा, ओही जमाना से जब वर्तमान मंदिर के निर्माण भइल। पूजापंडा के कहनाम भा कि नीलाद्री बिजय के जिकिर नीलाद्रि महोदय में मिले ला, जे शरत चंद्र मोहपात्रा के रचना हवे आ एकर समय 18अठारहवीं सदी हवे।[पन्ना नंबर] महापात्रा के अनुसार, कई गो मंदिर ग्रंथ सभ में, जे 300 बरिस से जादे पुरान बाड़ें, एह बात के सबूत मिले ला कि पुरी में रसगुल्ला चढ़ावल जाय।\nलोककथा के मोताबिक, भुबनेश्वर के कुछ दूर पर मौजूद पहाला गाँव में बहुत गाई रहलीं सऽ आ गाँव के लोग इफरात दूध होखे के कारन फाजिल बचल दूध के बिग दे जब ऊ खराब हो जाय। जब जगन्नाथ मंदिर के एगो पुजारी ई देखलें तब उहे ओह गाँव के लोगन के दूध फार के छेना बनावे के तरीका सिखवलें आ रसगुल्ला बनावे के बिधी बतवलें। पहाला बाद में एह इलाका के सभसे बड़ छेना के बनल मिठाई के बजार के रूप में बिकसित भइल।\nबंगाली पकवान बिसेसग्य पृथा सेन के मोताबिक, 18वीं सदी के बिचला दौर में बहुत सारा ओडिया महाराज (खाना पकावे वाला) लोग बंगाली घरन में ई काम करें आ उहे लोग एह मिठाई के साइद बंगाल में लोगन ले चहुँपावल। एगो दूसर थियरी के मोताबिक बंगाल से पुरी के जात्रा करे वाला लोग उहाँ से एह मिठाई के रेसिपी 19वीं सदी में ले आइल।\nऊपर बतावल, उडीसा में उतपत्ती के सिद्धांत के बंगाली इतिहासकार लोग खंडन करे ला। खाना आ पकवान के इतिहासकार के टी आचार्य आ चित्रा बनर्जी के अनुसार भारत में सत्रहवीं सदी के पहिले छेना आ पनीर नियर चीज के कौनों संदर्भ ना मिले ला। दूध से बने वाली मिठाई सभ मुख्य रूप से खोवा से बनावल जायँ आ ई पुर्तगाली परभाव के बाद सुरू भइल जब पनीर आ छेना के भारत में इस्तेमाल सुरू भइल, छेना के मिठाई बने लागल। एही से, ई बहुत असंभव बात बुझाला कि जगन्नाथ मंदिर में बारहवीं सदी में छेना के मिठाई के भोग लागत रहल होखे। नबीन चंद्र दास के पीढ़ी में भइल अनामिक राय आ इतिहासकार हरिपद भौमिक के कहल बा कि मंदिर के सुरुआती रिकार्ड सभ में बर्णित छप्पन भोग में ले रसगुल्ला के जिकिर नइखे; एह मिठाई के नाँवें बंगाल में ईजाद भइल। इनहन लोग के एगो अउरी तर्क इहो बा कि देवता के फाटल दूध के कौनों चीज चढ़ावल एक तरह से धर्मबिपरीत आचरण होखी। हालाँकि, माइकल क्रोंडल के तर्क बा कि हिंदू देवता लोग से जुड़ल रिवाज आ नियम सभ में इलाका अनुसार काफी बदलाव रहल बा ई संभव बा कि आज जहाँ ओडिशा बा हो इलाका में एह किसिम के कौनों प्रतिबंध ना रहल होखे।\nअसित मोहंती, जे जगन्नाथ पंथ आ परंपरा सभ पर एगो ओडिया अनुसंधान कर्ता बाड़ें, हवाला देलें कि एह मिठाई के रसगोला नाँव से जिकिर 15वीं सदी के ग्रंथ जगमोहन रामायण में आइल बा जेकर रचइता बलराम दास रहलें। एह पाठ में रसगोला के जिकिर बा आ अउरी मिठाई सभ के भी जे ओडिशा में बनें। छेना से बने वाली अउरी कई मिठाई सभ के भी जिकिर बा, जइसे कि छेनापुरी, छेनालड्डू आ रसाबली। एगो अउरी पुरान ग्रंथ प्रेमपंचामृत जेकर रचइता भूपति रहलें, एहू में छेना कि जिकिर होखे के बात बतावल जाला। ई तर्क दिहल जाला कि ओडिशा में छेना बनावे के बिधी पुर्तगाली लोग के आवे से बहुत पहिले से चलन में रहल।\nबंगाल में उतपत्ती[संपादन]\nइस्पंज नियर आ उज्जर रसगुल्ला के बारे में मानल जाला कि आज के समय के पच्छिम बंगाल के कलकत्ता शहर (ओह समय के बंगाल) में पहिली बेर 1868 में इहाँ के हलुआई नबीन चंद्र दास द्वारा लोग के सोझा ले आइल गइल। दास छेना आ सुज्जी के मेरवन के चीनी के चाशनी में पका के बनावे सुरू कइलेन जबकि एकरे पहिले ऊ अपना मूल दोकान में, जे सूतानाती (अब बागबजार) में रहल बिना सुज्जी वाला रसगुल्ला बनावें। उनके बाद के पीढ़ी के लोग ई दावा करे ला कि उनके ई रेसिपी एकदम ओरिजनल रहल, बाकी एगो दूसर मत के अनुसार ऊ उड़ीसा के परंपरागत रेसिपी में बदलाव भर कइलेन जवना से कि ई ढेर टिकाऊ बन सके।\nएकरे बादो, एगो अउरी थियरी ई बा कि सुज्जी वाला रसगुल्ला पहिलहीं बंगाल में बने, केहू अउरी एकरा के आबिस्कार कइल, आ दास एकरा के बस पापुलर क दिहलें। बाग्लार खबर (1987) में पकवान के इतिहासकार प्रणब राय के दावा रहल कि केहू ब्रज मोहन नाँव के आदमी कलकत्ता हाई कोर्ट के लगे 1866 में रसगुल्ला लोग के सोझा ले आइल, दास के दुकान पर एकरा बिकाए सुरू होखे के दू बरिस पहिलहीं। साल 1906 में, पंचानन बंधोपाध्याय के लिखनी बा की रसगुल्ला उनईसवीं सदी में हरधन मोइरा, फुलिया के हलुआई, द्वारा पहिली बेर बनावल गइल जे राणाघाट के पाल चौधुरी लोग खातिर काम करें। बंगाल के हलुआइ समुदाय के एगो अखबार मिष्ठिकथा के हवाला से बतावल जाला कि अउरी कई गो हलुआई लोग अइसन मिठाई बनावे आ इनहन के नाँव अलग-अलग रहल जइसे कि गोपालगोला (बर्दवान जिला के गोपाल मोइरा द्वारा बनावल आ बेचल जाय), जतिनगोला, भबानीगोला आ रसुगोल्ला। पकवान आ भोजन के इतिहासकार माइकल क्रोंडल के कहनाम बा कि एक उत्पत्ती जवन भी होखे, ई बहुत संभव बा कि रसगुल्ला नबीन चंद्र दास के पहिले से बनत रहल। दास के उत्तराधिकारी लोग के चलावल जाए वाली कंपनी के एगो बोशर में ई हिंट मिले ला की: "ई बतावल मुस्किल बा कि अइसन मिळत जुलत मिठाई के कौनों अनगढ़ रूप ओह जमाना में कहीं अउरी रहल कि ना। अगर अइसन कुछ रहबो कइलें, ऊ नबीन चंद्र के क्वालिटी से मैच करे वाला ना रहलें, आ बंगाली थाली में रूचि जगावे में बिफल होखे के कारन, ऊ समय के साथ बिलुप्त भ गइलें।"[नोट 1]\nभगवानदास बागला, एगो मारवाड़ी बिजनेसमैन आ नबीन चंद्र दास के गाहक, दास की दुकान से बहरें दूर-दूर ले एह मिठाई के पापुलर कइलेन जे एकर भारी मात्रा में आडर दें।\nसाल 1930 में, नबीन चंद्र दास के बेटा कृष्ण चंद्र दास (के॰ सी॰ दास) भैक्यूम पैकिंग के सुरुआत कइलेन आ कैन (टीना के डब्बा) में पैक कइल रसगुल्ला दूर-दूर ले चहुँपे सुरू भइल आ कलकत्ता के बहरें पापुलर होखे सुरू भ गइल। बाद में ई भारत के बाहर ले पापुलर भइल। कृष्ण चंद्र दास के लइका शारदा चरन दास के॰ सी॰ दास प्रा लि के अस्थापना 1946 में कइलेन। शारदा चरन के सभसे छोट बेटा, देबेन्द्र नाथ एकरे बाद, के॰ सी॰ दास ग्रैंड संस के अस्थापना 1956 में कइलेन।\nआजु के समय में कैन में बंद रसगुल्ला पूरा भारत, पाकिस्तान आ बांग्लादेस में उपलब्ध बा आ पूरा दुनिया में जहाँ भी भारतीय उपमहादीप के सामान बेचे वाली किराना के दुकान बाड़ी ओहू जे मिले ला। नैपाल में ई रसगुल्ला रसभरी के नाँव से पापुलर बाटे।\nएगो खबर के मोताबिक भारत के अंतरिक्ष कार्यक्रम चलावे वाली एजेंसी इसरो एह रसगुल्ला सभ के डीहाइड्रेटेड (पानी सुखावल) वर्शन बनावे पर काम क रहल बा जेवना से ई अंतरिक्ष यात्री लोग खाती ले जाइल जा सके।\nबनावे के तरीका[संपादन]\nरसगुल्ला बनावे खातिर पहिले छेना के (भा छेना आ सुज्जी के मिक्स्चर) के एक बरोबर गोली नियर पार लिहल जाला। एकरा बाद चीनी के घोल के चाशनी बना लिहल जाला आ एह चाशनी छेना के गोली सभ के डाल के मद्धिम आँच पर सिझावल जाला (बिना उबाल के)। कुछ अलग किसिम के बिधी में एकरा के प्रेशर कुकर में भी बनावल जा सके ला भा ओभन में पकावल जा सके ला। परोसे से पहिले एकरे ऊपर गुलाबजल (खाए वाला, परफ्यूम भा सिंथेटिक नाहीं) के छिड़काव क दिहल जाला जवना से कि एह में सुगंध आ जाय।\nछेना के छोट-छोट पारल गोली\nछेना के गोली सभ के सिझावल जात बा\nचाशनी में से रसगुल्ला निकासल जा बाटे\nऊपर से मेवा के बुरकाव क के परोसल रसगुल्ला\nपरंपरागत ओडिया रसगुल्ला सभ बंगाली रसगुल्ला के तुलना में मोलायम आ हल्का पियाराहूँ कलर के होखे लें। जबकि, बंगाली रसगुल्ला उज्जर आ रबर नियर बा इस्पंजी जादे होखे लें।\nओडिशा के भुबनेश्वर आ कटक के बीचा में एगो जगह पहाला के पहाल रसगुल्ला अपना बिसेसता खातिर परसिद्ध बाटे। अपना मूल इलाका, पूरबी भारत के बाहर, राजस्थान के बीकानेर के रसगुल्ला भी परसिद्ध बा, हालाँकि ई शहर मुख्य रूप से पापड़ आ भुजिया नियर नमकीन आइटम खातिर जानल जाला, दूध के चीजन के बनावे खातिर भी इहाँ उद्योग अस्थापित भइल आ एह में रसगुल्ला बनावे वाला भी कई इकाई बाड़ी आ इहाँ के रसगुल्ला के भी माँग बढ़ रहल बा।\nललछाहूँ पहाला रसगुल्ला\nकटक के बिकाली कर रसगुल्ला\nभुबनेश्वर के रसगुल्ला\nकमालभोग पियाराहूँ बंगाली रसगुल्ला\nसेंक के बनावल बंगाली रसगुल्ला\nछेना गाजा आ छेना पोडा के साथे-साथ रसगुल्ला उड़ीसा के तीन गो प्रमुख मिठाई में से एक हवे। अब जबकि रसगुल्ला के बंगाल के साथ जुड़ाव के चलन बा, उड़ीसा के दूध फेडरेशन एह कोसिस में बा कि छेना पोडा के ओडिया मिठाई के रूप में पापुलर कइल जाव।\n↑ मूल कोटेशन: "it is hard to tell whether or not cruder versions of similar sweets existed anywhere at that time. Even if they did, they did not match the quality of Nobin Chandra, and having failed to excite the Bengali palate, they slipped into oblivion."\n↑ Delhi Press (20 November 2017). Farm N Food: November Second 2017. Delhi Press. पप. 32–. GGKEY:YGWES05BDG1.\n↑ 2.0 2.1 Mitra Bishwabijoy (6 July 2015). "Who invented the rasgulla?". Times of India. पहुँचतिथी2अगस्त 2015.\n↑ "Trinity take 'adhar pana' on raths". The New Indian Express.5July 2009.\n↑ Subhashish Mohanty (3 July 2012). "Lord placates wife with sweet delight".\n↑ "Sweet and sermon return for deities". The Telegraph. Calcutta. 26 July 2010.\n↑ 6.0 6.1 6.2 Mohapatra Bhattacharya; Debabrata Kajari (31 July 2015). "Citing Rath ritual, Odisha lays claim to rasagulla, WB historians don't agree". Times of India. पहुँचतिथी 1 अगस्त 2015.\n↑ Jagabandhu Padhi (2000). Sri Jagannatha at Puri. S.G.N. Publications.\n↑ Sarat Chandra Mahapatra (1994). Car Festival of Lord Jagannath, Puri. Sri Jagannath Research Centre.\n↑ Debabrata Mohapatra (29 July 2007). "Researchers Claim Rasgullas Were Born In Puri". दि टाइम्स ऑफ इंडिया.\n↑ Madhulika Dash (11 September 2014). "The Food Story: How India's favourite sweet dish rosugulla was born". Indian Express.\n↑ Michael Krondl (Summer 2010). "The Sweetshops of Kolkata". Gastronomica. 10 (3): 58–65. doi:10.1525/gfc.2010.10.3.58.\n↑ Shoaib Daniyal (4 अगस्त 2015). "Who Deserves Credit For The Rasgulla? Bengalis, Odiyas...Or The Portuguese?". Kashmir Observer. ओरिजनल से9अक्टूबर 2015 के पुरालेखित.\n↑ 13.0 13.1 Michael Krondl (2011). Sweet Invention: A History of Dessert. Chicago Review Press. पप. 55–59. ISBN 978-1-55652-954-2.\n↑ "Hopes for Rasagola Origin in Odisha Revived". The Pioneer. 15 July 2016. पहुँचतिथी 20 July 2016.\n↑ Ramayana, Jagamohan. Ramayana. Ajodhya Kanda: Balaram Das.\n↑ Typical selections from Oriya Literature. Ramayana. B.C. Mazumdar. प. 84.\n↑ Purnachandra Bhasakosha. Chalha. G. C. Praharaj. प. 2594. पहुँचतिथी 20 July 2016.\n↑ Subodh Chandra, Sengupta, संपा. (1976). Samsad Bangla Charitabhidhan (1st संपा.). Kolkata: Sahitya Samsad. प. 240. पहुँचतिथी February 23, 2018.\n↑ Sankar Ray (31 July 2011). "Where is the creativity that gave us the Rosogolla?". DNA (newspaper).\n↑ 20.0 20.1 Ishita Dey. Michael Krondl; आ अन्य., संपा.. The Oxford Companion to Sugar and Sweets. पप. 580–581.\n↑ "The sweet legacy of Durga Puja". दि टाइम्स ऑफ इंडिया. 29 September 2014.\n↑ "How the rasogolla becameaglobal name!". rediff.com. 16 November 2011.\n↑ Piyasree Dasgupta (29 अक्टूबर 2011). "Sticky Sweet Success". Indian Express.\n↑ Bishwanath Ghosh (29 अक्टूबर 2014). Longing, Belonging: An Outsider At Home In Calcutta. Westland. प. 177. ISBN 978-93-84030-60-5.\n↑ Alan Davidson (21 September 2006). The Oxford Companion to Food. OUP Oxford. प. 1880. ISBN 978-0-19-101825-1.\n↑ Ram Kumar Ramaswamy (16 जून 2012). "Isro astronauts to savour idlis, rasgullas in space". Asian Age.\n↑ Lois Sinaiko Webb (1 January 2000). Multicultural Cookbook of Life-cycle Celebrations. ABC-CLIO. पप. 309–. ISBN 978-1-57356-290-4.\n↑ Tarla Dalal (17 November 2003). Desserts Under Ten Minutes. Sanjay & Co. पप. 69–. ISBN 978-81-86469-84-2.\n↑ Tarla Dalal (2006). Low Calorie Sweets. Sanjay & Co. पप. 42–. ISBN 978-81-89491-34-5.\n↑ "The Sweet Bypass on NH-5". Upper Crust. पहुँचतिथी 20 मार्च 2014.\n↑ Rimli Sengupta (9 January 2012). "Kling Canoes At Tamralipta". Outlook.\n↑ शर्मा, हेम (25 जून 2015). "रसगुल्ले : टेस्ट ऑफ बीकानेर". www.patrika.com (Hindi में). पहुँचतिथी 18 मई 2018.\n↑ Rajaram Satapathy (15 अगस्त 2002). "Sweet wars: Chhenapoda Vs rasagolla". दि टाइम्स ऑफ इंडिया.\n↑ "Chew on This: Chenna poda". Metro Plus Kochi. The Hindu. 11 April 2009.\n"http://bh.wiki.sxisa.org/w/index.php?title=रसगुल्ला&oldid=657486" से लिहल गइल\nमिट्ठा आ मिठाई\nबंगाल के संस्कृति\nजुलाई 2017 से विकिपीडिया लेख जिनहन में पेज नंबर के हवाला चाहत बा\nएह पन्ना पर आखिरी बेर संपादन 21 जून 2019 के 02:18 बजे भइल रहल।


पूर्वांचल के विकास खातिर बँटवारा के समर्थन कइलन जयराम रमेश – टटका खबर\nकेन्द्रीय ग्रामीण विकास मंत्री जयराम रमेश मनरेगा के निरीक्षण करे यूपी आइल रहलें आ एह दौरान ऊ एह बाति के समर्थन कर दिहलन कि यूपी जइसन बड़हन राज्य के पूर्वी इलाकन के ठीक से विकास खातिर जरूरी बा कि राज्य के बँटवारा कर दिहल जाव.\nमायावती राज्य के चार हिस्सा में बाँटे के प्रस्ताव केन्द्र के भेलजले रही बाकिर जब ले विधान सभा से एह बारे में प्रस्ताव पास करा के ना भेजल जाई तब ले केन्द्र सरकार ओह पर विचारो ना कर सके.\nTags: पूर्वांचल राज्य


‘देवता’ में संजय पांडे – Anjoria\nभोजपुरी फिलिमन के नंबर वन खलनायक संजय पांडे निर्माता विजय प्रसाद के “देवता” मुख्य खलनायक खातिर साइन कइले बाड़न जवना के निर्देशित करीहें बृज भूषण. संजय पांडे के किरदार खातिर संवाद लेखक मनोज पांडे एक से बढ़के एक धांसू संवाद लिखले बाड़न. संजय पांडे के बारे में कहल जाला कि ऊ जतना निर्दयी खलनायक हउवन ओकरो ले बेसी निमन इंसान हउवन आ एही चलते सफलता उनुकर गोड़ चूमेले.\nसंजय पांडे हाल ही में एगो अउर फिल्म में मुख्य खलनायक के किरदार कइले बाड़न. एह फिल्म ‘तोहरे प्यार में’ के निर्माता लक्ष्मण बी. सिंह, बैनर बाल किशन इंटरटेनमेंट आ निर्देशक मनोज एस. तोमर हउवें. लक्ष्मण बी. सिंह कहेलन कि संजय पांडे बड़का-बड़का फिल्म कइले बाड़न आ उनुकर हर फिल्म सुपर डुपर हिट होखेले. उनुका साथ काम करे के दिली तमन्ना रहल जवन एह फिल्म से पूरा भइल.\n(स्रोत : शशिकांत सिंह)\nभोजपुरी फिलिमन के प्रस्तुतिकरण के खुश नइखन मनोज तिवारी


Kejriwal Angry with Central Government bill to improve Delhi governance know about whole controversy Bhojpuri Spl: दिल्ली के शासन व्यवस्था में सुधार के विधेयक से बौखलइलें केजरीवाल, जानीं का ह पूरा विवाद– News18 Hindi\nKEJRIWAL ANGRY WITH CENTRAL GOVERNMENT BILL TO IMPROVE DELHI GOVERNANCE KNOW ABOUT WHOLE CONTROVERSY\nBhojpuri Spl: दिल्ली के शासन व्यवस्था में सुधार के विधेयक से बौखलइलें केजरीवाल, जानीं का ह पूरा विवाद\nदिल्ली केंद्र शासित प्रदेस ह, आ मौजूदा कानून में वेवस्था रहल बा कि भूमि आ कानून वेवस्था छोड़ि के सभ क्षेत्र में दिल्ली विधानसभा कानून बना सकेले आ ओकरा के लागू कइ सकेले. हालांकि कानून के मोताबिक मानल जात रहल हा कि ई बेवस्था ओइसन राज्यन जइसन नइखे, जवन पूर्ण राज्य कहाले स. उदाहरण खातिर उत्तर प्रदेश, बिहार, झारखंड आदि पूर्ण राज्य हवन स.\nLast Updated : March 19, 2021, 11:00 IST\nजब से केंद्र सरकार दिल्ली के शासन व्यवस्था में सुधार खातिर संसद में विधेयक ले आइल बिया, तब से एक बार फेरू दिल्ली के राजनीति में खिचखिच बढ़ि गइल बा. दिल्ली के मुख्यमंत्री आ आम आदमी पार्टी के संयोजक अरविंद केजरीवाल के अगुआई में जंतर-मंतर पर एह प्रस्तावित कानून के खिलाफ परदर्शन हो चुकल बा.\nदरअसल केंद्र सरकार गवर्नमेंट ऑफ एनसीटी ऑफ देलही एक्ट 1991 में संशोधन करे जा रहलि बिया. एह कानून के मोताबिक दिल्ली में संविधान के अनुच्छेद 239 कख में दिहल वेवस्था के मुताबिक विधानसभा के चुनाव आ शासन वेवस्था चलि रहल बा. चूंकि दिल्ली केंद्र शासित प्रदेस ह, आ मौजूदा कानून में बेवस्था रहल बा कि भूमि आ कानून बेवस्था छोड़ि के सभ क्षेत्र में दिल्ली विधानसभा कानून बना सकेले आ ओकरा के लागू कइ सकेले. हालांकि कानून के मोताबिक मानल जात रहल हा कि ई बेवस्था ओइसन राज्यन जइसन नइखे, जवन पूर्ण राज्य कहाले स. उदाहरण खातिर उत्तर प्रदेश, बिहार, झारखंड आदि पूर्ण राज्य हवन स.\nचूंकि दिल्ली पूर्ण राज्य ना ह, त एकरा विधानसभा आ सरकार पर उपराज्यपाल के माध्यम से राष्ट्रपति यानी केंद्र सरकार के नियंत्रण रहे के मान्यता रहल. लेकिन दिल्ली में प्रचंड बहुमत से दू-दू बेर सरकार बनाइ चुकल आम आदमी पार्टी एह सिद्धांत के खारिज करत रहलि हा. एकरा खिलाफ ऊ सुप्रीम कोर्ट में गइलसि आ सुप्रीम कोर्ट के संविधान पीठ ई वेवस्था दू साल पहिले दिहलसि कि दिल्ली में चुनल सरकार के काम में उपराज्यपाल कवनो बाधा ना डालि साकेले. उनुका के सरकार आपन फैसला के खाली जानकारी दिही.\nएह फैसला के बाद से केंद्र शासित प्रदेस में उपराज्यपाल के माध्यम से केंद्र सरकार के जवन सर्वोच्चता रहे, ऊ खत्म हो गइल. ओहि के सुधारे खातिर केंद्र सरकार दिल्ली के सरकार के अधिकार तय करे वाला संशोधन विधेयक लेके संसद में आइल बिया. एह पर जवन फैसला होई, ऊ त बाद के बात बा. बाकिर ई जाने के चाहीं कि दिल्ली के शासन वेवस्था विधानसभा बने के पहिले कइसन रहे.\nमुगलिया सल्तनत के दौरान दिल्लिए से देस के शासन चलत रहे. जब 1857 में पहिलका स्वाधीनता संग्राम भइल त क्रांतिकारी लोग ओह घरी आखिरी मुगल बादशाह बहादुर शाह जफर के सम्राट घोषित कइले रहे लोग. जब अंग्रेज स्वाधीनता संग्राम के दबा दिहले स त उहनि के शासन खातिर दिल्ली के पंजाब सूबा के जोड़ि दिहले स. तब से दिल्ली पंजाब सूबा के मेहरौली जिला के एगो हिस्सा रहे. जब 1911 में जब दिल्ली में जब राजधानी आइल त 12 दिसंबर 1911 के अंग्रेज दिल्ली के पंजाब राज्य के मेहरौली जिला के चीफ कमिश्नर के अधीन कई के केंद्रीय शासन के तहत ले लिहले स. तब से लेके आजादी के बाद तकले इहे वेवस्था चलत रहे.\nआजादी के बाद पट्टाभि सीतारमैया समिति बनलि, जवन राज्यन के शासन वेवस्था पर आपन रिपोर्ट दिहलसि. ओह रिपोर्ट के बाद दिल्लियो में विधानसभा बनल. हालांकि सीतारमैया समिति दुनिया के बड़ देसन जइसे अमेरिका, ब्रिटेन, कनाडा, ऑस्ट्रेलिया आदि के राजधानी के शासन सिस्टम देखि के आपन सिफारिस दिहलसि कि राजधानी के अलग शासन वेवस्था होखे के चाहीं. जवना में ओकरा के अलग से कानून-वेवस्था छोड़ि के बाकी काम दे देबे के चाहीं. उ समिति विधानसभा के होखला से इनकार ना कइलसि त ओहके चलते दिल्ली में 1951 में विधानसभा बनलसि. तब विधानसभा के अधिकतम सदस्य संख्या 50 राखलि गइल रहे. दिल्ली के पहिलका मुख्यमंत्री चौधरी ब्रह्म प्रकाश बनले. बाकिर जब 1953 में राज्यन के पुनर्गठन खातिर फजलु रहमान समिति बनल त ऊ अजमेर आ दिल्ली जइसन चीफ कमिश्नर शासित राज्यन के नजदीक में सामिल कइ देबे के चाहीं. चूंकि दिल्ली में केंद्र के दफ्तर बाड़न स, दूतावास बाड़े स, त ओह वजह से दिल्ली के केंद्र के अधीन शासन रखे के इंतजाम कइल गइल. ओकरा बाद 1956 में दिल्ली के विधानसभा खतम कइ दियाइल आ ओकरा खातिर नगर निगम के वेवस्था भइल. फेरू महानगर परिषद बनावल गइल. बाद में जब जनता पार्टी के 1977 में शासन आइल त दिल्ली के राज्य के दर्जा देबे के फैसला लिहलसि.\nहालांकि जनता पार्टी के सरकार जल्दीए गिरि गइल. एह बीचे कांग्रेस आ भाजपा दूनों दल दिल्ली के राज्य के दर्जा देबे के मांग लेके आंदोलन करत रहलि. बाद में 1987 में सरकारिया आयोग बनल. बाद में न्यायमूर्ति सरकारिया जब प्रेस काऊंसिल के अध्यक्ष बनि गइले त उनुका जगहि पर बालाकृष्णन समिति बनलि आ ऊ कुछ विषय छोड़ि के दिल्ली के अलगा राज्य बनावे खातिर पर सुझाव दिहलसि. ओहि में दिल्ली सरकार के आठ गो विषय पर काम करे के वेवस्था दिहलसि. ओहि सुझाव के आधार पर 1991 में तब के केंद्रीय गृहमंत्री शंकर राव चव्हाण राष्ट्रीय राजधानी क्षेत्र दिल्ली सरकार अधिनियम पेश कइले रहले. ओहि से देखल जाउ त दुनिया के जाताना बड़ देसन के राजधानी बाड़ी स, ओह में खाली ऑस्ट्रेलिया के राजधानी केनबर्रा में ही दिल्ली नियर विधानसभा बिया. आ उहवों ओइसहीं लड़ाई होत रहेला, जइसे इहंवा हालि के दिन में केंद्र आ राज्य सरकार में होत रहेला. बाकिर हर जगह स्थानीय शासन नगर निगम नियर बा. (लेखक उमेश चतुर्वेदी वरिष्ठ पत्रकार हैं.)\narvind kejriwal Bhojpuri Bhojpuri News


दुनिया में सबसे लोकप्रिय बिल्ली नस्लों. torbie बिल्ली के बच्चे. सौंदर्य - 2048x1536 मुफ्त डाउनलोड के लिए वॉलपेपर\nटैग: पालतू जानवर · गुच्छेदार कान के साथ घरेलू बिल्लियों · torbie बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · बिल्ली के शरीर की भाषा · अंगीकरण · देशी अमेरिकी बिल्ली · torbie बिल्लियों · बच्चों के लिए दोस्ताना बिल्ली नस्लों · torbie बिल्ली · वंडरफुल · सबसे बड़ी घरेलू बिल्ली नस्लों · torbie बिल्ली के बच्चे · शराबी बिल्ली पृष्ठभूमि · महान अपार्टमेंट पालतू जानवर · हर्षित · तस्वीरें · 2048 x 1536 · 2048*1536 · 2048x1536 · वॉलपेपर · 2048-1536 · 2048 * 1536 · 2048 - 1536 · 2048/1536


‘पागल प्रेमी’ क बाद नवीन सिंह आ अजय कुमार के ‘मुख्यमंत्री जी’ – Anjoria\n‘पागल प्रेमी’ जइसन सुपर डुपर हिट भोजपुरी फिलिम बनावे वाला निर्माता नवीन कुमार सिंह आ निर्देशक अजय कुमार के जोड़ी एक बेर फेर हंगामा बरपावे वाला बा अपना नयका भोजपुरी फिलिम ‘मुख्यमंत्री जी’ से.\nबिहार के गुंडाराज आ नेतवन के मनमानी पर बनेवाली एह फिलिम के निर्माण सविताश्री प्रोडक्शन के बैनर तले कइल जाई. निर्माता आ निर्देशक अबही एह फिलिम का बारे में बेसी कुछ बतावे के तईयार नइखन सिवाय एकरा की एहमें नामचीन सितारा आ बेहतरीन टीम रही आ शूटिंग बिहार में कइल जाई.


टटका खबर, 25 जनवरी 2017 – टटका खबर\nदुनिया के शेयर बाजारन के रुख आ बजट से पहिले बैंकिंग अउर फाइनेंस कंपनियन के शेयर में भइल जोरदार लिवाली से आजु मुम्बई शेयर बाजार हाल के तीन महीना में सबले ऊँचाई ध लिहलसि.\nपांच राज्यन में होखे जात विधानसभा चुनाव के देखत चुनाव आयोग भारतीय रिजर्व बैंक से निहोरा कइले बा कि उमीदवारन के बैंक से हर हफ्ता रुपिया निकाले के सीमा चौबीस हजार से बढ़ाके दू लाख क दिहल जाव.\nभाजपा के पुरनिया नेता मुरली मनोहर जोशी, राकांपा के प्रमुख आ महाराष्ट्र के कद्दावर नेता शरद पवार, अउर मशहूर गायक येसुदास समेत सात लोग के आजु पद्म विभूषण पुरस्कार से सम्मानित करे के एलान भइल बा.\nबिहार सरकार के 70 गो बड़का पुलिस अधिकारी अबहीं ले अपना अचल सम्पत्ति के ब्योरा सरकार का लगे नइखन जमा कइले. एह प नाराजगी जतावत ओह लोग के छह दिन का भीतर ई जानकारी जमा करा देबे के आदेश दीहल गइल बा.\nमिर्जापुर जिला के चुनार कोतवाली घलाका में एगो सड़क दुर्घटना में वाराणसी परीक्षा देबे जात मोटरसाइकिल सवार नवही के मौत हो गइल. बतावल जात बा कि मरे वाला विन्ध्याचल के महौरा गांव के 22 बरीस उमिर के जयचन्द्र रहलन जिलकर बिआह एही दिसम्बर में भइल रहे.\nयूपी बोर्ड के हाई स्कूल आ इण्टर के परीक्षा 16 मार्च से शुरु होखी आ 21 अप्रेल ले पूरा होखी.\nउत्तर प्रदेश में मऊ के हलधरपुर इलाका में पिछला दिने भइल एगो आदमी के हत्या का केस में ओकर मेहरारु आ मेहरारु के प्रेमी समेत तीन जने के पुलिस गिरफ्तार क लिहले बिया. मामिला के खुलासा करत पुलिस एकरा के आशनाई के मामिला बतवलसि.\nबिहार में सत्तारूढ़ जनता दल यूनाइटेड (जदयू) यूपी मे होखे जात विधानसभा चुनाव में ना त आपन उमीदवार खड़ा करी ना ही केकरो तरफ से प्रचार करी.\nयूपी चुनाव में अपना दल के दूनू फरीक अलग चुनाव लड़िहे। महतारी बेटी में समझौता नइखे संभव। बेटी अनुप्रिया पटेल केंद्र में मंत्री बाड़ी आ उनकर गुट भाजपा का साथे रही।\nसोनभद्र जिला के दुद्धी इलाका में झारो खर्दु गाँव में एगो नवहिन लईकी काल्हु साँझ घर में फाँसी लगा के जान दे दिहलसि। ओकर महतारी दुर्गागावति देवी जिला पंचायत सदस्या हई।\nगोण्डा जिला के वजीरगंज इलाका में स्कुल जात घरी 16 बरीस के एगो लइकी काजल ट्रेक्टर से कचरा के मर गइल। लइकी जमुनहा मझरेती के रहुवे।\nबलिया के फेफना से बसपा उमीदवार अम्बिका चौधरी आ फेफना बसपा अध्यक्ष नरेंद्र कुमार धुसिया का खिलाफ बेसी गाड़ियन के काफिला आ असलहा ले के चलला का चलते पुलिस केस दर्ज कइले बिया।\nअमेरिका के राष्ट्रपति डोनाल्ड ट्रम्प काल्हु भारत के पीएम मोदी जी से फोन प बतियवलें आ उनुका के एह साल के आखिर में अमेरिका आवे के नेवता दिहलन. ऊ भारत के अमेरिका के पोढ़ दोस्त बतवलन आ उमीद जतवलन कि ई नाता अउरी पोढ़ होखी.\nदेश के मुख्यमंत्रियन के समिति केन्द्र सरकार से कहले बिया कि बैंकन से एक बेर में पचास हजार रुपिया से बेसी निकलला प ट्रांजेक्शन टैक्स लगावल जाय. पिछलो सरकार का बेरा अइसने सलाह दिआइल रहुवे बाकिर चौतरफा विरोध का चलते लागू ना कइल जा सकल. अब सरकार के कहना बा कि चूंकि देश के डिजिटल व्यवस्था अब पुरहर हो गइल बा त नगद लेनदेल प टैक्स लगावल जा सकेला.\nअखिलेश के दुआरी से खाली हाथ लवटावल मुख्तार अंसारी आ उनुकर भाई अब बहिना के दुआरी गोहार लगावे का तइयारी में बाड़ें. बतावल जात बा कि बाहुबली मुख्तार अंसारी के भाई शिबगतुल्लाह अंसारी आ मुख्तार के बेटा अब्बास अंसारी के बसपा से टिकट मिल सकेला. एही बीच मऊ अउर मोहम्मदाबाद से बसपा के सगरी उमीदवारन के हटा लिहलो के खबर बा.\nआजमगढ़ के जीयनपुर इलाका के के एल सिंह कॉलेज में एगो प्रोफेसर आ एगो छात्रा के बिजली करंट लगला का चलते मौत हो गइल. कॉलेज में होखे जात स्काउट गाइड के सालाना समारोह में शामिल होखे ला अगर बगल के कॉलेजन के शिक्षिका आ छात्रा जुटल रहुवे आ कॉलेजे में ठहरल रहुवे.\nगणतन्त्र दिवस के धेयान में राखत आजु रतगरे बक्सर जिला जेल के औचक निरीक्षण करे आपन टीम ले के पँहुच गइलन जिलाधिकारी. एह छापेमारी में पुलिस के एगो छूरा, जीन गो छेनी आ दू गो विदेशी ताला मिलल.\nमध्य प्रदेश के बडवानी में इंजीनियरिंग के पढ़ाई करे आइल यूपी के बलिया जिला के लइका कुछ दिन से गायब बा. ओकरा मामा के शिकायत प पुलिस अब ओकरा के खोजे में लागल बिया.\nकाल्हु मंगल के राति बिहार के सारण जिला के छपरा शहर में साहेबगंज बुटनबारी मुहल्ला में एगो बरतन दुकानदार के गोली मार के जान ले लिहले स अपराधी.\nदुकानदार भोला प्रसाद अपना बेटा धीरज का संगे दुकान बन्द क के घरे जाए वाला रहलन जब अपराधी एकदम लगे आ के दूनू जने के गोली मार के परा गइलन सँ. दूनू जने के तुरते अस्पताल ले गइल तोग जहाँ भोला प्रसाद के मौद हो गइल आ धीरज के इलाज चलत बा.\nखून काहे भइल, के कइल एहकर तफतीश हो रहल बा.\nTags: अपना दल, अमेरिका, आजमगढ, खून, गोण्डा, छपरा, जदयू, जिला जेल, ट्रंप, ट्रांजेक्शन टैक्स, पद्म विभूषण पुरस्कार, पुलिस अधिकारी, बक्सर, बलिया, बसपा, मऊ, मिर्जापुर, मुख्तार अंसारी, मुहम्मदाबाद, मोदी, यूपी बोर्ड, शेयर बाजार, सम्पत्ति के ब्योरा, सोनभद्र


नई फसल सूखे काले गोजी जामुन सूखे\nहोम > उत्पादों > नई फसल सूखे काले गोजी जामुन सूखे\n(नई फसल सूखे काले गोजी जामुन सूखे के लिए कुल 24 उत्पादों)\nNingxia GuoGuoLaoDie Food Co., Ltd. is one of the नई फसल सूखे काले गोजी जामुन सूखे leading brands in China. It is the factory & supplier specializing in manufacturing नई फसल सूखे काले गोजी जामुन सूखे. Offer high quality नई फसल सूखे काले गोजी जामुन सूखे atacheap wholesale price.\nथोक चीन से नई फसल सूखे काले गोजी जामुन सूखे , लेकिन कम कीमत के अग्रणी निर्माताओं के रूप में सस्ते नई फसल सूखे काले गोजी जामुन सूखे खोजने की आवश्यकता है। बस नई फसल सूखे काले गोजी जामुन सूखे पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे नई फसल सूखे काले गोजी जामुन सूखे का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


जनाक्रोश रैली – टटका खबर\nकांग्रेस आ भाजपा के खिलाफ एकजुट होखे के गोहार लगवलसि भाकपा\nपटना 25 अक्टूबर (वार्ता) भाकपा.का और से पटना में आयोजित जनाक्रोश रैली में राष्ट्रीय महासचिव एस सुधाकर रेड्डी कांग्रेस आ भाजपा के गरीब विरोधी बतावत दुनु का खिलाफ लोग के एकजुट होखे के गोहार लगवले. कहलन कि दुनु के नीतियन में कवनो अंतर नइखे. भाकपा महासचिव कहलन कि केन्द्र के संप्रग सरकार का लगे गरीबन\nजनाक्रोश रैली के तइयारी पूरा, लोग के आवल शुरू\nपटना 24 अक्टूबर (वार्ता) बिहार भाकपा:के बियफे का दिने पटना में होखे वाली जनाक्रोश रैली..के तइयारी पूरी हो गइल बा आ लोग के आवे के सिलसिला शुरू हो गइल बा. पटना के ऐतिहासिक गांधी मैदान मे होखे वाला एह रैली में पूरा राज्य से लोग आई. आवे वाला लोग के ठहरावे के इंतजाम गाँधी मैदाने


भोजपुरी में खबर (सोमार, 27 अप्रैल 2015) – टटका खबर\nनेपाल में शनिचर का दिने आइल बड़हन भूकंप का बाद लगातार छोट छोट भूंकप आवे के सिलसिला जारी बा. अतवार का दुपहरिया आइल भूकंप एक बेर फेरू उतरवारा भारतो के हिला दिहलसि आ उत्तर बिहार आ पूर्वांचल के लोग फेरू सहम गइल. एही बीच उल्टा चाँद लउकला के अफवाह लोग में अउरिओ दहशत बना दिहले बावे. प्रशासन के कहना बा कि अफवाहन पर धियान दिहला के जरूरत नइखे आ अफवाह फइलावे वालन पर नजर टेढ़ करे के बात कहले बा प्रशासन.\nनेपाल के भूकंप से बरबाद भइल इलाका में राहत चहुँपावे में भारत जी जान से लागल बा. काल्हु अतवार का दिने बरखा का चलते कुछ देर ला काठमांडू हवाई अड्डा बंद भइला से राहत चहुँपावे में बाधा आइल. एह भूकंप से करीब तीन हजार लोग के मौत होखे के अनेसा जतावल जात बा. 80 बरीस में आइल सबले बड़हन बिपदा का बाद नेपाल में आपात स्थिति के एलान क दिहल गइल बा. आजु सबेरे से आकाश साफ लउकत बा आ लोग हवाई अड्डा पर अफरातफरी मचवले बा. सभे बेचैन बा कि जतना जल्दी हो सके एहिजा से निकल के भारत चहुँप जाव. एह में विदेशी पर्यटको शामिल बाड़े. एह लोग के सदभावना वीजा जारी कइल जा रहल बा भारत का तरफ से. ओहिजा से अबले डेढ़ हजार हिन्दुस्तानियन के सुरक्षित ले आवल गइल बा.\nदू दिन आइल भूकंप में भारतो में कई जगहा से बरबादी आ लोग के मरे के खबर बा. कुछ जगह मकानो भसल बाड़ी सँ. बिहार में अबले करीब पचास लोग के मरे के खबर बा. सबले अधिका मौत पूर्वी चंपारण में भइल बा जहाँ 11 लोग के मरे के खबर बा. बिहार यूपी में मंगल ले स्कूल काॅलेज बंद क दिहल गइल बा.\nवस्तु अउर सेवाकर विधेयक पर आज लोकसभा में चरचा होखे वाला बा. विरोधी दल के नाराजगी का बावजूद विधेयक के लोकसभा में पेश करत वित्त मंत्री कहले रहलें कि एह विधेयक से देश के अर्थव्यवस्था के मजबूती मिली आ केंद्र आ राज्य दुनू ला एहसे फायदा होखी.\nकांग्रेस के भुलाइल जमीन खोजे का दिसाईं काम करत राहुल गाँधी अब कई राज्यन के दौरा पर निकले के योजना बनावत बाड़न. रोज पन्द्रह बीस किलोमीटर पैदल चल के राहुल जनता से मिलीहें आ ओह लोग के समस्या का बारे में जाने समुझे के कोशिश करीहें.\nसंसद के मौजूदा सत्र खतम भइला का बाद नौ गो राज्यन में नया राज्यपालन के बहाली के खबर बा. बिहार, पंजाब, असम, हिमाचल, मेघालय, मिजोरम, त्रिपुरा आ तेलंगाना में राज्यपाल के पद खाली बा आ कुछ राज्यपालन के दू तीन गो राज्य के जिम्मा दे के राखल बा.\nइंजीनियरिंग कॉलेजों में दाखिला खातिर लीहल इम्तिहान के रिजल्ट आज निकले के उमेद बा.\nकोलकाता के न्यू मार्केट इलाका के एगो माॅल में अतवार का दिने बड़हन आग लाग गइल जवना के बुतावे खातिर डेढ़ दर्जन दमकल के लगावे के पड़ल. केहू के मरे के खबर नइखे.\nचीन के सबले बड़का मोबाईल कंपनी शाओमी में भारत के रतन टाटा पूंजी लगवले बाड़न. बाकिर कतना पूंजी से पता नइखे चलल.\nबीसीसीआई के अध्यक्ष रहल एन. श्रीनिवासन पर आरोप बा कि ऊ एगो विदेशी कंपनी से बीसीसीआई अधिकारियन के जासूसी करवलन आ बोर्ड का खाता से ओह कंपनी के 14 करोड़ रुपिया के भुगतान दिहलें. अब एह मामिला के जाँच करवाई बीसीसीआई.\nदिल्ली से लखनऊ का बीच चले वाली वातानुकूलित सुपरफास्ट डबल डेकर ट्रेन के चलल काल्हु अतवार से शुरू हो गइल. केन्द्रीय गृहमंत्री राजनाथ सिंह एकरा के दिल्ली के आनंद विहार रेलवे टीसन से हरियर झंडी देखा के रवाना करवलन. एह मौका पर रेल मंत्री सुरेश प्रभु आ गाजीपुर के सांसद अउर रेल राज्यमंत्री मनोजो सिन्हा मौजूद रहले. ई रेलगाड़ी शुक आ अतवार के चलल करी.\nआज जानकी नवमी ह. आजुए का दिने माता सीता के धरती पर आगमन भइल रहुवे.\nTags: News in Bhojpuri, भूकंप, भोजपुरी में खबर.


रोमांटिक म्युजिकल फिल्म ‘बीवी नं. 1’ – Anjoria\nरोमांटिक म्युजिकल भोजपुरी फिलिम ‘बीवी नं. 1’ परदा पर धमाल मचावे ला तइयार बा. दर्पण मूवीज के बैनर तले बनल एह फिलिम ‘बीवी नं. 1’ में दिनेशलाल यादव निरहुआ संगे मोनालिसा, अपूर्वा, आशा तिवारी, अनुप अरोड़ा, रश्मि श्रीवास्तव, प्रकाश जैश, संजय पाण्डेय, अक्षिता अरोड़ा, समर्थ चतुर्वेदी, संजीव विल्सन, निशा सिंह, रानू पाण्डेय, संजय वर्मा आ जतिन श्रीमाली के खास भूमिका बा.\nनिर्माता दिनेश अग्रवाल, सुनील जैन आ सुशील जैन, निर्देशक अजीत श्रीवास्तव, संगीतकार राजेश रजनीश, गीतकार प्यारेलाल यादव, छायांकार रविचन्दन, लेखक के. मनोज सिंह, एक्शन मास्टर मोहन बागड़, आ नृत्य निर्देशक कानू मुखर्जी, पप्पू खन्ना अउर रामदेवन हउवन.\nOne thought on “रोमांटिक म्युजिकल फिल्म ‘बीवी नं. 1’”


एचटीसी Rhyme Price in India, Full Specs - 4th June 2020 | Digit\nCurrent Best Price of एचटीसी Rhyme is ₹ 0\nएचटीसी Rhyme Specifications\nमॉडल : Rhyme\nउत्पाद के नाम : HTC Rhyme\nहटावे वाला स्टोरेज ह : 8 GB\nएचटीसी Rhyme Brief Description\nएचटीसी Rhyme Smartphone 3.7 -इंच स्क्रीन Super LCD Capacitive touchscreen के साथ आवेला, जौना के रेज़ल्यूशन 480 X 800 पिक्सल तथा पिक्सल घनत्व 252 पर इंच बा | फोन 1 Ghz Single कोर प्रोसेसर से संचालित बा और एकर रैम 768 MB बा. एचटीसी Rhyme Android 2.3.4 ओएस पे काम करेला.\nएचटीसी Rhyme Smartphone October 2011 मे लॉंच भईल रहे|\nफोन Qualcomm MSM8255 प्रोसेसर\nफोन Qualcomm MSM8255 प्रोसेसर से संचालित बा|\nएचटीसी Rhyme मे कनेक्टिविटी के तरीका बा : ,GPS,HotSpot,\nएचटीसी Rhyme के कैमरा मे Auto Focus,,Video Recording लोड बा|


के बनी करोड़पति का हॉट सीट पर निरहुआ – पाखी – Anjoria\nके बनी करोड़पति का हॉट सीट पर निरहुआ – पाखी\nजुलाई 15, 2011 के बनी करोड़पति, निरहुआ, पाखी\nमहुआ टी0 वी0 पर प्रसारित हो रहल लोकप्रिय गेम शो के बनी करोड़पति के शुक, १५ जुलाई वाला एपिसोड में बिहारी बाबू शत्रुघ्न सिन्हा के सामने हॉट सीट पर बतौर सेलिब्रेटी गेस्ट बइठे जा रहल बा भोजपुरी सिनेमा के हिट आ फिट जोड़ी निरहुआ आ पाखी के.\nएपिसोड के शुरूआत शत्रुध्न सिन्हा सावन महीना के स्वागत से करीहें आ तब एपिसोड के गेस्ट भोजपुरी फिल्मन के सुपरस्टार दिनेश लाल यादव निरहुआ के आमंत्रित करीहे. आ तब दिनेश लाल ‘‘पूरी दुनिया में कइले धमाल भोजपुरिया’’ गाना गावत स्टेज पर अइहे आ तब निरहुआ आ शत्रुघ्न सिन्हा दुनु जने मिल के पाखी के बोलइहे. हॉट सीट पर बइठल दिनेश आ पाखी साफ कर दीहें कि आजु ऊ लोग जवने इनाम जीती ओकरा के ‘‘राष्ट्रीय साहित्य कला संस्थान’’ के दे दीहें जवन संस्था गरीब बचवन खातिर काम करेले. दिनेश बतइहे कि ऊ गायक आ नायक दुनु हउवे काहे कि गायिकी के जवना विधा “बिरहा” में ऊ माहिर हउवें ओहमें अभिनय काफी मायने राखेला.\nशत्रु जी का अनुरोध पर निरहुआ बिरहा के दू गो लाईन ‘‘मार हो जान मरकहवां कजरावां’’ गइहे. दिनेश बतइहे कि उनुकर जनम कलकता में भइल रहे आ ऊ करीब करीब हर साल कांवर ले के देवघर जाले. फेर दिनेशलाल अपना भाई प्रवेशलाल का साथे मिल के बाबाधाम का गीत ‘‘वेलकम कांवरिया देवघर में’’ गा के सुनइहे. फेर प्रवेश निरहुआ इंटरटेनमेन्ट के पारिवारिक फिल्म ‘‘औलाद’’ के किट शत्रु जी के उपहार में दीहें. शो का दौरान दिनेशलाल यादव अपना फिल्मी सफर के बारे में बतइहे त पाखी हेगडहू अपना जीवन के कुछ अनजान पल का बारे में बतइहे. शो का बीचे ई लोग फोन ए फ्रेंड में राजपाल यादव से बात करी. राजपाल आपन शुभकामना दीहे. एही दौरान महुआ मीडिया के बनावल बिदेसिया के बात निकली आ निरहुआ एह फिल्म के गाना ‘‘ऐ सजनी’’ गइहे.\nदिनेश इहो बतइहे कि उनुकर नाम निरहुआ कइसे पड़ल आ ‘‘निरहुआ सटल रहे” वाला गाना गा के सुनइबो करीहे. एपिसोड के समापन फिल्म “औलाद” के गाना “ब्रिलिएन्ट लागऽतिया” पर परफारमेंस का साथे होई.\nहमेशा का तरह एह खास एपिसोड के प्रसारण शुक १५ जुलाई के रात नौ बजे से होई.\n3 thoughts on “के बनी करोड़पति का हॉट सीट पर निरहुआ – पाखी”\nजुलाई 17, 2011 को 10:25 पूर्वाह्न पर\nमाने ईहो कार्यक्रम गोबरछाप बड़ले बा। ई सब कार्यक्रम जुआ के एगो नाया रूप है आ एमें अधिकांश लोग ऊहे जाता जे जानल-मानल होखे। असलियत त ई बा कि एमें से शायदे कवनो आदमी अइसन बा जवना के सम्मान मिले के चाहीं। ई सब कार्यक्रम के बद्न कर देवे के चाहीं। सारा बदतमीज आ देशद्रोही किस्म के आदमी एमें लागल रहतारें।\nजुलाई 16, 2011 को 8:59 पूर्वाह्न पर\nka koi batai ki kbk me entry kaise hola…tab jake garib log je bhut talented bate u participate kari……..tab bihar ke nam aaur chamki..


बुलाकीपुरा में7लाख 85 हजार रूपये की लागत से 10 एच.पी. क्षमता वाले नये ट्यूब्वेल का शिलान्यास-अरशद जमाल ~ Arshad Jamal Chairman Mau\nHome » Politics » बुलाकीपुरा में7लाख 85 हजार रूपये की लागत से 10 एच.पी. क्षमता वाले नये ट्यूब्वेल का शिलान्यास-अरशद जमाल\nBy Jamshed Gulzar April 17, 2017


March 2012 – Page2– टटका खबर\nटटका खबर अखिलेश यादव के नाम मुख्यमंत्री खातिर सामने आइल. संसदीय दल का बइठक का बाद अब विधायक दल का बइठक में आखिरी फैसला लिहल जाई. मायवती आपन इस्तीफा राज्यपाल के सँउप दिहली. बाद में कहली कि कांग्रेस आ भाजपा का चलते उनुकर हार भइल काहे कि ई लोग सवर्ण वोट काट लिहल. अपना हार\nगाजीपुर जिला के चुनाव परिणाम जखनिया से सपा के सुब्बा राम बसपा के विजय कुमार के पन्द्रह हजार से बेसी वोट से हरा दिहलन. सैदपुर से सपा के सुभाष बसपा के अमरिका के बयालीस हजार वोट से हरा दिहलन. गाजीपुर से सपा के विजय कुमार मिश्र बसपा के राज कुमार के २४१ वोट से हरवले.\nउत्तर प्रदेश मंगल छह मार्च के मतगणना होखे वाला बा. चुनाव बाद के एक्जिट पोल का चलते बुझात नइखे के जीते वाला बा आ केकरा बाजा बाजी. अबहीं त सभे जीते के दावा करत बा आ कहत बा कि ना त समर्थन लेब ना देब. बाकिर काल्हु चुनाव परिणाम सोझा अवला का बाद का होई\nउत्तर प्रदेश रालोद अध्यक्ष अजीत सिंह साफ कर दिहलन कि उनुकर पार्टी समाजवादी पार्टी से कवनो तरह के गठबन्हन ना करी. कहलन कि रालोद के कांग्रेस से गठबन्हन बा आ कवनो फैसला कांग्रेस का साथही लिहल जाई. प्रदेश मंत्रीमण्डल के बइठक में विधानसभा भंग करे के प्रस्ताव पर मंत्रियन के दस्तखत करवा लिहल गइल. बसपा\nउत्तर प्रदेश सतवाँ आ आखिरी दौर के मतदान आजु शांति से पूरा हो गइल. आयोग, जनता आ प्रशासन बधाई के पात्र बाड़न जिनका चलते राज्य चुनाव के सातो दौर बहुते बढ़िया से गुजर गइल. ना त कहीं कवनो हिंसा भइल, ना गड़बड़ी आ मतदान फीसदी बहुते बढ़ गइल. आजुओ का दौर में साठ फीसदी वोट\nबिहार तीन दिन से धरना देत निर्दलीय विधायिका ज्योति रश्मि के बाकि सत्र खातिर निलंबित कर दिहल गइल. ऊ अपना मरद प्रदीप जोशी के झूठ केस में फँसावे के आरोप सरकार पर लगावत बाड़ी. शुक का दिने सारण जिला के मुखिया संघ के चुनाव भइल जवना में मांझी के दलन प्रसाद यादव के अध्यक्ष चुनल\nबिहार पटना में सीबीआई के विशेष अदालत मुख्यमंत्री रहल लालू प्रसाद आ डा॰ जगन्नाथ मिश्र समेत कई दोसर लोग का खिलाफ चारा घोटाला के एगो मामिला में आरोप तय कर दिहलसि. लालू कहलन कि उनुका के सत्ता से बेदखल करे खातिर उनुकर विरोधी झूठ मुकदमा में फँसा दिहले. डा॰ जगन्नाथ मिश्रा कहले कि ऊ कवनो\nबिहार दाँत के डाक्टरन का बहाली में गड़बड़ी करे का आरोप में मोतिहारी के सिविल सर्जन कामेश्वर मंडल, रोहतास के सिविल सर्जन शिवानंद सिन्हा, आ सारण के सिविल सर्जन रहल अमरनाथ झा के निलंबित कर दिहल गइल. उत्तर प्रदेश प्रदेश में विधानसभा चुनाव के सतवाँ आ आखिरी दौर के प्रचार काल्हु बियफे का साँझ के